
30 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 201 


ΑΠΟΦΑΣΕΙΣ 

Αριθμ. 633 

Έγκριση Ειδικού Κανονισμού Λειτουργίας Ναυ¬ 
ταθλητικής Μαρίνας Καλλιθέας. 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις του ν. 3270/2004 (Φ.Ε.Κ. 187/Α7 
11-10-2004) «Αρμοδιότητες του Υπουργείου Τουριστικής 
Ανάπτυξης και θέματα τουρισμού». 

2. Τις διατάξεις του π.δ. 112/2014 (Φ.Ε.Κ. 179/Α72014) 
«Οργανισμός Υπουργείου Τουρισμού». 

3. Το π.δ. 123/2016 (Φ.Ε.Κ. 208/Α704-11-2016) «Ανα¬ 
σύσταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, ανα¬ 
σύσταση του Υπουργείου Τουρισμού, σύσταση Υπουρ¬ 
γείου Μεταναστευτικής Πολιτικής και Υπουργείου Ψη¬ 
φιακής Πολιτικής, Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων». 

4. Το π.δ. 124/2016 (Φ.Ε.Κ. 209/Α705-11-2016) «Απο¬ 
δοχή παραίτησης Υπουργών, Αναπληρωτών Υπουργών 
και Υφυπουργών». 

5. Το π.δ. 125/2016 (Φ.Ε.Κ. 210/Α705-11-2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

6. Την με αριθμ. πρωτ. 19992/29-09-2015 (Φ.Ε.Κ. 704/ 
01-10-2015) απόφαση Διορισμού Γενικού Γραμματέα 
Τουριστικής Πολιτικής και Ανάπτυξης του Υπουργείου 
Οικονομίας, Ανάπτυξης και Τουρισμού (πρώην Υπουρ¬ 
γείο Τουρισμού). 

7. Την με αριθμ. πρωτ. 23624/09.12.2016 (Φ.Ε.Κ. 4008/ 
Β714.12.2016) απόφαση «Μεταβίβαση δικαιώματος υπο¬ 
γραφής "Με εντολή Υπουργού" στον Γενικό Γραμματέα 
Τουριστικής Πολιτικής και Ανάπτυξης, στον Προϊστά¬ 
μενο της Γενικής Διεύθυνσης Οικονομικών-Διοικητικών 
Υπηρεσιών και Ηλεκτρονικής Διακυβέρνησης.. ..(Ι.Ε.Κ.)». 

8. Τον ν. 3861/2010 (Φ.Ε.Κ. 112/Α713-7-2010) «Ενί¬ 
σχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο "Πρόγραμμα 
διαύγεια" και άλλες διατάξεις». 


9. Τις διατάξεις του Κεφαλαίου Γ' άρθρο 31α του 
ν. 2160/1993 (Φ.Ε.Κ. 118/Α719-7-1993) περί δημιουργίας 
και λειτουργίας τουριστικών λιμένων, όπως έχει τροπο¬ 
ποιηθεί και ισχύει. 

10. Την με αριθμ. Τ/9803/5-9-2003 (Φ.Ε.Κ. 1323/Β716- 
9-2003) κοινή απόφαση των Υπουργών Ανάπτυξης και 
Εμπορικής Ναυτιλίας περί Γενικού Κανονισμού Λειτουρ¬ 
γίας Τουριστικών Λιμένων. 

11. Τον ν. 2730/1999 «Σχεδιασμός, ολοκληρωμένη 
ανάπτυξη και εκτέλεση Ολυμπιακών έργων και άλλες 
διατάξεις» (Φ.Ε.Κ. 130/Α725-06-1999). 

12. Το π.δ. «Έγκριση Ειδικού Σχεδίου Ολοκληρωμένης 
Ανάπτυξης (ΕΣΟΑΠ) περιοχής Ολυμπιακών εγκαταστά¬ 
σεων ΒθβοΙί ϊ/οΙΙθγ και λοιπών αθλημάτων και Ανάπλαση 
της περιοχής στον Φαληρικό όρμο (Ν. Αττικής) (Φ.Ε.Κ. 
233/Δ726-03-2002). 

13. Την Ολοκληρωμένη Μελέτη Σχεδιασμού και Ανά¬ 
πτυξης και λοιπές αναγκαίες μελέτες και έρευνες για 
την κατασκευή των Ολυμπιακών Εγκαταστάσεων όθ3θΜ 
νοΙΙθγ και την ανάπλαση της περιοχής στον Φαληρικό 
Όρμο της Ειδικής Υπηρεσίας Δημοσίων Έργων/Ολυ- 
μπιακών Έργων 2004 του Υπουργείου Περιβάλλοντος, 
Χωροταξίας και Δημοσίων Έργων. 

14. Τον ν. 3342/2005 «Βιώσιμη Ανάπτυξη και κοινωνική 
αξιοποίηση των Ολυμπιακών εγκαταστάσεων, αδειοδό- 
τηση, χρήσεις, λειτουργίες τους - Διάρθρωση, οργάνωση 
και λειτουργία Γενικής Γραμματείας Ολυμπιακής Αξιο¬ 
ποίησης». 

15. Την υπ'αριθμ. 1323/05-07-2006 (Φ.Ε.Κ. 1485/Β7 
06.10.2006) «Άδεια λειτουργίας της Ολυμπιακής εγκατά¬ 
στασης της Ναυταθλητικής Μαρίνας της Ζώνης Β1 του 
Ολυμπιακού Πόλου Φαλήρου». 

16. Το από 07 Απριλίου 2009 «Ιδιωτικό Συμφωνητικό 
Παραχώρησης Χρήσης Εγκαταστάσεων στον Ολυμπιακό 
Πόλο Φαλήρου» μεταξύ της Ολυμπιακά Ακίνητα Α.Ε. και 
του Δήμου Καλλιθέας Αττικής, με το οποίο συμφωνήθη- 
κε η παραχώρηση, άνευ οικονομικού ανταλλάγματος, 
χρήσης εγκαταστάσεων κείμενων στις Ζώνες Α2 και Β1 
του Ολυμπιακού Πόλου Φαλήρου μεταξύ των οποίων 
ο χερσαίος και θαλάσσιος χώρος της Ναυταθλητικής 
Μαρίνας. 

17. Το από 07 Απριλίου 2009 Ιδιωτικό Συμφωνητικό 
Παραχώρησης άνευ οικονομικού ανταλλάγματος χώρων 
του Ολυμπιακού Πόλου Φαλήρου στην Ε.Ι.Ο. 

18. Την υττ' αριθμ. ΔΔΠ/Β0016000/1186 ΕΞ 2016 υπ. 
απ. (Φ.Ε.Κ. 3344/Β719.10.2016) «Καθορισμός όρων και 
λεπτομερειών της παραχώρησης κατά χρήση, χωρίς 
αντάλλαγμα, στην Περιφέρεια Αττικής εκτάσεων, μετά 
των υφιστάμενων κτισμάτων και εγκαταστάσεων, στη 
θέση του ΦαληρικούΌρμου κατ'εφαρμογή του άρθρου 
78 του ν. 4413/2016 (148 Α')» προσθήκη παρ.3 Α στο 
άρθρο 16 του ν. 4146/2013). 

19. Το με αριθμ. πρωτ. 8454/28.04.2015 Υπ.Τουρισμού 
αίτημα του Ν.Π.Δ.Δ. «ΟΡΓΑΝΙΣΜΟΣ ΠΑΙΔΙΚΗΣ ΑΓΩΓΗΣ 
& ΑΘΛΗΣΗΣ "ΓΙΑΝΝΗΣ ΓΑΛΛΟΣ"» του Δήμου Καλλιθέ¬ 
ας περί έγκρισης Ειδικού Κανονισμού Λειτουργίας της 
Ναυταθλητικής Μαρίνας Δήμου Καλλιθέας. 

20. Το υπ' αριθμ. 24356/21.12.2016 έγγραφο του 
Ν.Π.Δ.Δ. «ΟΡΓΑΝΙΣΜΟΣ ΠΑΙΔΙΚΗΣ ΑΓΩΓΗΣ & ΑΘΛΗΣΗΣ 
"ΓΙΑΝΝΗΣ ΓΑΛΛΟΣ"». 

21. Το με αριθμ. 15337/Φ.701.3/-/10-08-2016 και 
ΧΠΕ:96183 Πιστοποιητικό Πυροπροστασίας, το οποίο 
εξεδόθη από τη Διοίκηση Π.Υ. Αθηνών - Α' Γραφείο Πυ¬ 
ρασφάλειας. 

22. Το με αριθμ. πρωτ. 2412.6/52/14/24.07.2014 θεω¬ 
ρημένο από το Κεντρικό Λιμεναρχείο Πειραιώς Σχέδιο 
Έκτακτης Ανάγκης Αντιμετώπισης Θαλάσσιας Ρύπανσης 
της Ναυταθλητικής Μαρίνας Δήμου Καλλιθέας. 

23. Την με αριθμ. πρωτ. 8136.1.2/28/2014/25-09-2014 
απόφαση Υπουργού Ναυτιλίας και Αιγαίου περί έγκρι¬ 
σης Σχεδίου Παραλαβής και Διαχείρισης Αποβλήτων 
των πλοίων που καταπλέουν στη λιμενική εγκατάστα¬ 
ση «Ναυταθλητική Μαρίνα Καλλιθέας» ευθύνης του 
Ν.Π.Δ.Δ. «Οργανισμός Παιδικής Αγωγής και Άθλησης 
Γιάννης Γάλλος». 

24. Το γεγονός ότι από τις διατάξεις της παρούσας δεν 
προκαλείται δαπάνη σε βάροςτου Κρατικού Προϋπολο¬ 
γισμού, αποφασίζουμε: 

Την έγκριση Ειδικού Κανονισμού Λειτουργίας της Ναυ¬ 
ταθλητικής Μαρίνας Δήμου Καλλιθέας, ως εξής: 

Άρθρο 1 

Όρια ισχύος Κανονισμού Λειτουργίας 

Ναυταθλητικής Μαρίνας 

1.1 Ως χώρος του Λιμένα νοούνται τα πάσης (ρύ¬ 
σεως έργα και εγκαταστάσεις που περιλαμβάνονται 
εντός της Ζώνης Β1 του Ολυμπιακού Πόλου Φαλή¬ 
ρου όπως ορίζονται με το ΕΣΟΑΠ (ΦΕΚ 233/26-3-2002 
αρ.3 παρ.2Γ) τον ν.3342 (ΦΕΚ 131/2005), το από 07-04- 
2009 «Ιδιωτικό Συμφωνητικό Παραχώρησης Χρήσης 
στον Ολυμπιακό Πόλο Φαλήρου» από τα ΟΛΥΜΠΙΑ¬ 
ΚΑ ΑΚΙΝΗΤΑ Α.Ε. προς τον Δήμο Καλλιθέας, το από 
07-04-2009 Συμφωνητικό Παραχώρησης χρήσης από 
την εταιρεία ΟΛΥΜΠΙΑΚΑ ΑΚΙΝΗΤΑ Α.Ε προς την Ελλη¬ 
νική Ιστιοπλοϊκή Ομοσπονδία και όπως αυτός χωρο- 
θετείται στο θεωρημένο"35 όυίΙ1:"σχέδιο Γενικής ορι- 
ζοντιογραφίας Ζώνης Β1-Α2, ο οποίος αποτελεί χώρο 
υποδοχής και ελλιμενισμού κυρίως ναυταθλητικών 
σκαφών και αποτελείται από θαλάσσιο και χερσαίο 
χώρο εντός του οποίου εφαρμόζεται ο παρών Ειδικός 
Κανονισμός Λειτουργίας. 


1.2 Ο χερσαίος και ο θαλάσσιος χώρος της Ναυτα¬ 
θλητικής Μαρίνας Δήμου Καλλιθέας ορίζονται στην 
υπ'αριθμ. 1323/05-07-2006 κοινή υπουργική απόφαση 
«Έκδοση άδειας λειτουργίας της Ολυμπιακής Εγκατά- 
στασηςτης Ναυταθλητικής ΜαρίναςτηςΖώνης Β1 του 
Ολυμπιακού Πόλου Φαλήρου (ΦΕΚ 1485/Β706-10-2006) 
και απεικονίζονται αντιστοίχως: α. στο τοπογραφικό 
διάγραμμα της Μαρίνας «Λειτουργικό Σχέδιο ορισμός 
χερσαίου χώρου Ναυταθλητικής Μαρίνας», καθώς και 
β. τη «Γενική Οριζοντιογραφία Ζώνης Β1 -Α2» (Α5ΒυΐΙΤ), 
που συνοδεύουν ως αναπόσπαστο τμήμα την εν λόγω 
Κ.Υ.Α.. Η θαλάσσια ζώνη του λιμένα εκτείνεται σε από¬ 
σταση 70μ. από την έξω πλευρά κάθε λιμενικού έργου, 
που έχει κατασκευασθεί σύμφωνα μετο σχέδιο (35-όυίΙΐ). 


ΠΙΝΑΚΑΣ ΣΥΝΤΕΤΑΓΜΕΝΩΝ ΚΟΡΥΦΩΝ 
ΠΡΟΒΟΛΗ: ΕΓΣΑ'87 


Α 

472505.490 

4198768.064 

Β 

472524.276 

4198747.692 

Γ 

472489.086 

4198672.88 

Δ 

472403.791 

4198513.684 

Ε 

472313.005 

4198602.766 

Ζ 

472316.445 

4198608.917 

Η 

472381.797 

4198574.058 

Ο 

472449.332 

4198700.695 

1 

472320.913 

4198812.465 

Κ 

472164.078 

4198677.180 

Λ 

472306.490 

4198529.840 

Μ 

472293.525 

4198517.537 

Ν 

472146.152 

4198652.507 


472117.511 

4198615.003 

Ο 

472198.148 

4198659.651 

Π 

472099.519 

4198695.502 

Ρ 

472158.257 

4198783.250 

Σ 

472152.072 

4198787.429 

Τ 

472225.924 

4198893.560 

Υ 

472281.255 

4198854.831 

Φ 

472324.779 

4198908.195 

X 

472305.928 

4198922.548 

ψ 

472356.992 

4198988.760 

Ω 

472510.914 

4198888.760 

Ω' 

472506.019 

4198877.801 

Ω" 

472534.727 

4198792.075 


Ο παραπάνω πίνακας έχει συνταχθεί σύμφωνα με ορ- 
θοφωτοχάρτες αναρτημένους στο Εθνικό Κτηματολόγιο 
και γεωχωρικά δεδομένα που εναρμονίστηκαν με την 
Οδηγία 2007/2/ΕΚ σύμφωνα με τον ν. 3882/2010 (Φ.Ε.Κ. 
166/22.09.2010). 

1.3 Η θαλάσσια είσοδος της Μαρίνας είναι δίαυλος 
που σηματοδοτείται από κόκκινο φάρο στον εξωτερικό 

λιμενοβραχίονα και με πράσινο φάρο στον εσωτερικό 
λιμενοβραχίονα, σύμφωνα με τις οδηγίες της Υπηρεσίας 
Φάρων. 


Κόκκινος φάρος 
ΠΡΟΒΟΛΗ: ΕΓΣΑ'87 


X 

Υ 

472299.908 

4198524.118 


ΠΡΟΒΟΛΗ: νν05'84 


Φ 

λ 

37°56Ί 1.26" 

23°41 Ί1.28" 


Πράσινος φάρος 
ΠΡΟΒΟΛΗ: ΕΓΣΑ'87 


X 

Υ 

472316.577 

4198604.419 


ΠΡΟΒΟΛΗ: νν05'84 


Φ 

λ 

37°56Ί 3.87" 

23°41 Ί1.95" 


1.4 Στις διατάξεις του παρόντος Κανονισμού υπόκει- 
νται όλοι όσοι κάνουν χρήση ή βρίσκονται εντός του 
θαλάσσιου ή χερσαίου χώρου των εγκαταστάσεων της 
Μαρίνας. 

1.5 Ο παρών Κανονισμός συντάχθηκε με βάση τα προ- 
βλεπόμενα στην κείμενη νομοθεσία και διέπεται από τις 
διατάξεις του ν. 2160/1993, όπως αυτός τροποποιήθηκε 
και ισχύει. 

1.6 Όλα τα πρόσωπα και σκάφη που κάνουν χρήση 
των παραπάνω χώρων της Μαρίνας ή κυκλοφορούν 
στη ζώνη αυτής ή συναλλάσσονται με οποιονδήποτε 
τρόπο, οφείλουν να ακολουθούν (α) τον Γενικό Κα¬ 
νονισμό Λειτουργίας Τουριστικών Λιμένων (Φ.Ε.Κ. 
1323/Β/2003), όπως ισχύει, (β) τις διατάξεις του παρό¬ 
ντος κανονισμού,(γ) την επιμέρους σύμβαση ελλιμενι- 
σμού και λοιπών δικαιωμάτων καθώς και (δ) τις οδηγίες 
και υποδείξεις του προσωπικού του Φορέα Διαχείρισης 
και να συμμορφώνονται με τις οδηγίες και εντολές των 
αρμοδίων οργάνων και αρχών. 

1.7 Για όσα θέματα δεν ρυθμίζονται με τον παρόντα 
κανονισμό, εφαρμόζονται αναλογικά οι διατάξεις του 
ν.2160/1993, όπωςτροποποιήθηκε και ισχύει (διατάξεις 
γιατουςτουριστικούςλιμένες),του Γενικού Κανονισμού 
Λειτουργίας Τουριστικών Λιμένων και οι σχετικές λιμενι¬ 
κές αστυνομικές και τελωνειακές διατάξεις. 

Άρθρο 2 

Οργάνωση Ναυταθλητικής Μαρίνας 
Δήμου Καλλιθέας-Διοίκηση- Φορέας 
Διαχείρισης - Οργανόγραμμα 

2.1 Ο φορέας διαχείρισης της Μαρίνας κατά το χρό¬ 
νο δημοσίευσης του παρόντος είναι το Ν.Π.Δ.Δ. με την 
επωνυμία «ΟΡΓΑΝΙΣΜΟΣ ΠΑΙΔΙΚΗΣ ΑΓΩΓΗΣ & ΑΘΛΗ¬ 
ΣΗΣ ΔΗΜΟΥ ΚΑΛΛΙΘΕΑΣ» «Γιάννης Γάλλος», ο οποίος 
εποπτεύεται από τον ΟΤΑ «ΔΗΜΟΣ ΚΑΛΛΙΘΕΑΣ» και έχει 


συσταθεί με την 3541/2028/21-2-201 1 απόφαση Δημο¬ 
τικού Συμβουλίου Καλλιθέας (ΦΕΚ 502/τ.Β'/1.4.2011 αρ. 
απόφασης 6/2011). 

2.2 Η Διοίκηση του Λιμένα ασκείται από το Δ.Σ του 
Οργανισμού Παιδικής αγωγής & Άθλησης «Γιάννης Γάλ¬ 
λος» (αρ. απόφασης Δημοτικού Συμβουλίου Καλλιθέας 
208/16-5-2011) και περιλαμβάνει τα παρακάτω γραφεία: 

Α. Γραφείο διοίκησης, συντονισμού και διαχείρισης. 

Β. Γραφείο εποπτείας και συντηρήσεων της ναυταθλη¬ 
τικής Μαρίνας. 

2.3. ΓΡΑΦΕΙΟ ΔΙΟΙΚΗΣΗΣ, ΣΥΝΤΟΝΙΣΜΟΥ ΚΑΙ ΔΙΑΧΕΙ¬ 
ΡΙΣΗΣ 

α) Το γραφείο διοίκησης ενεργεί στο πλαίσιο του 
Εγκεκριμένου Κανονισμού λειτουργίας, του Γενικού Κα¬ 
νονισμού Λειτουργίας Τουριστικών Λιμένων, καθώς και 
του εγχειριδίου εσωτερικής λειτουργίας το οποίο τρο¬ 
ποποιείται από το Δ.Σ του Οργανισμού Παιδικής Αγωγής 
& Άθλησης «Γιάννης Γάλλος» και περιλαμβάνει όλες τις 
οδηγίες που πρέπει να ακολουθεί το προσωπικό. Οι οδη¬ 
γίες αυτές ελέγχονται ως προς την εφαρμογή τους και 
αναπροσαρμόζονται σύμφωνα με τις κείμενες διατάξεις. 

β) είναι αρμόδιο για την παραχώρηση θέσεων ελλι- 
μενισμού, την τήρηση όλων των όρων παραχώρησης 
θέσεων σε σκάφη και γενικότερα για κάθε συναφές θέμα 
που έχει σχέση με τη θαλάσσια ζώνη, χερσαία ζώνη, κρη¬ 
πιδώματα και προβλήτες της. 

γ) Είναι αρμόδιο για τους όρους παραχώρησης των 
χερσαίων χώρων. 

δ) Έχει την ευθύνη επικοινωνίας με τις λιμενικές αρ¬ 
χές και τους λοιπούς συναρμόδιους φορείς για θέματα 
αρμοδιότητάς του. 

2.4 ΓΡΑΦΕΙΟ ΕΠΟΠΤΕΙΑΣ ΚΑΙ ΣΥΝΤΗΡΗΣΕΩΝ ΤΗΣ ΝΑΥ- 
ΤΑΘΛΗΤΙΚΗΣ ΜΑΡΙΝΑΣ 

α) Είναι αρμόδιο για θέματα που αφορούν εργασί¬ 
ες συντήρησης και επισκευής τόσο των κτιριακών και 
ηλεκτρομηχανολογικών (Η/Μ) εγκαταστάσεων και μη¬ 
χανημάτων της Μαρίνας όσο και των εν γένει παροχών 
και συνδέσεων του λιμένα. Ενδεικτικά υποστηρίζει την 
τακτική και έκτακτη συντήρηση των εγκαταστάσεων του 
λιμένα. Όλες οι εργασίες συντήρησης και επισκευής εκτε- 
λούνται σύμφωνα με τους κανόνες της επιστήμης και της 
τέχνης και κατά τρόπο που ελαχιστοποιεί την ενόχληση 
των χρηστών του λιμένα. 

β) Υποστηρίζει την καθαριότητα των χερσαίων χώ¬ 
ρων, των πόσης φύσεως εγκαταστάσεων χερσαίας και 
θαλάσσιας ζώνης της Μαρίνας και φροντίζει για την 
καλή λειτουργία των μέσων και υλικών καθαριότητας, 
την αποκομιδή των απορριμμάτων (ανακυκλώσιμων και 
μη), την περισυλλογή κάθε είδους άχρηστων αντικειμέ¬ 
νων και την εναπόθεσή τους σε ειδικό χώρο μέχρι την 
απομάκρυνσή τους. 

γ) Υποστηρίζει την περισυλλογή και διάθεση των 
επικίνδυνων τοξικών αποβλήτων (π.χ. μπαταρίες, υφα¬ 
λοχρώματα, συσσωρευτές) των ελαιωδών καταλοίπων 
καθώς και των βιολογικών καταλοίπων σύμφωνα με τις 
κείμενες διατάξεις. 

δ) Μεριμνά για την κατάρτιση Σχεδίου Παραλαβής 
και Διαχείρισης πετρελαιοειδών καταλοίπων χρησιμο¬ 
ποιημένων λιπαντελαίων και απορριμμάτων, καθώς και 
επικίνδυνων αποβλήτων. 

ε) Μεριμνά για την εφαρμογή της πυροσβεστικής 
διάταξης και έχει την ευθύνη οργάνωσης της ομάδας 
πυρόσβεσης. 

στ) Έχει την ευθύνη οργάνωσης της ομάδας αντιμετώ¬ 
πισης θαλάσσιας ρύπανσης. 

ζ) Έχει την αρμοδιότητα να λαμβάνει όλα τα αναγκαία 
μέτρα φύλαξης και προστασίας των εγκαταστάσεων του 
λιμένα, των ατόμων και των σκαφών. 

ΣΤΕΛΕΧΩΣΗ 

Η Μαρίνα Ναυταθλητικών Σκαφών Καλλιθέας λειτουρ¬ 
γεί σε πλήρη στελέχωση με οκτώ (8) άτομα, από τα οποία 
τέσσερα (4) στο Γραφείο διοίκησης, συντονισμού και δι¬ 
αχείρισης και τέσσερα (4) άτομα στο Γραφείο εποπτείας 
και συντηρήσεων. 

Το προσωπικό της Μαρίνας είναι εξειδικευμένο και 
επαρκές ανάλογα με τις ιδιαίτερες συνθήκες του λιμέ¬ 
να, ώστε να εξασφαλίζεται η ομαλή λειτουργία αυτού 
και η εξυπηρέτηση των χρηστών του λιμένα καθ' όλο 
το 24ώρο. 

Ο αριθμός των απασχολουμένων αυξομειούται αναλό- 
γως των εποχιακών ή άλλων αναγκών του τουριστικού 
λιμένα. 

ΛΟΙΠΟΙ ΟΡΟΙ 

Για όλες τις υπηρεσίες και λειτουργίες του λιμένα, ιδίως 
δε και ενδεικτικώς τη φύλαξη, καθαρισμό, συντήρηση 
ηλεκτρολογικών και κτιριακών εγκαταστάσεων ή και 
κάθε άλλη υπηρεσία, ο φορέας διαχείρισης της Μαρί¬ 
νας δύναται να αναθέτει με απόφαση του Διοικητικού 
του Συμβουλίου, σύμφωνα με τις ισχύουσες διατάξεις σε 
εξωτερικούς συνεργάτες την εκτέλεση των υπηρεσιών 
αυτών (εν άλω ή εν μέρει). 

Οι Μισθωτές ή και υπομισθωτές είναι αποκλειστικά 
υπεύθυνοι για την επισκευή ή και συντήρηση των μι¬ 
σθωμένων χώρων του λιμένα. 

Ο φορέας διαχείρισης του λιμένα ουδεμία υποχρέωση 
έχει για υ964την επισκευή ή και συντήρηση των ελλιμε¬ 
νισμένων σκαφών. 

Άρθρο 3 

Μεγέθη, αριθμός και κατηγορίες 
ελλιμενισμένων σκαφών 

Δυνατότητα ελλιμενισμού εντός της θαλάσσιας ζώνης 
της Ναυταθλητικής Μαρίνας Καλλιθέας και χρήσης των 
εγκαταστάσεων της Μαρίνας έχουν κυρίως ναυταθλη¬ 
τικά σκάφη των οποίων το μήκος κυμαίνεται από 7 έως 
και 16 μέτρα και λοιπά σκάφη αναψυχής μήκους από 7 
έως 60 μέτρα. 

Η Μαρίνα διαθέτει χώρο για ελλιμενισμό, πρόσδεση 
και παραμονή κατά μέγιστο αριθμό 415 σκαφών, σε 
ανάλογες θέσεις στους προβλήτες, κρηπιδώματα ενώ 
υπάρχει η δυνατότητα εναπόθεσης και βραχυχρόνιας 
παραμονής 100 σκαφών στο χερσαίο χώρο. 

ΣΥΝΟΛΙΚΑ 515 ΣΚΑΦΗ. 

Οι εγκαταστάσεις της Μαρίνας είναι εξοπλισμένες στα 
εσωτερικά και εξωτερικά λιμενικά έργα αυτής με τα προ- 
βλεπόμενα στην Ολοκληρωμένη Μελέτη Σχεδιασμού και 
Ανάπτυξης - βλ. 12 σχετικό-(δέστρες, κρίκους πρόσδε- 
σης, προσκρουστήρες, ρίΐώτε κ.λπ.). 

Προτεινόμενη διάταξη σκαφών ανά κατηγορία είναι 
ως εξής: 


ΚΑΤΗΓΟΡΙΑ 

ΜΗΚΟΣ ΣΚΑΦΩΝ 

ΑΡΙΘΜΟΣ ΣΚΑΦΩΝ 

Α 

07,00 - 08,00 Μ 

155 

Β 

08,01 -10,00 Μ 

90 

Γ 

10,01 -12,00 Μ 

100 

Δ 

12,01 -14,00 Μ 

25 

Ε 

14,01 -16,00 Μ 

25 

ΣΤ 

Άνω των 16,01 Μ 

20 

ΧΕΡΣΑΙΟΣ ΧΩΡΟΣ 

Μέχρι 40 μέτρα 

100 

ΣΥΝΟΛΟ 


515 


Η Διεύθυνση της Μαρίνας διατηρεί το δικαίωμα αυ¬ 
ξομείωσης του αριθμού των ελλιμενιζομένων σκαφών 
με ανάλογη κατανομή των θέσεων ανά κατηγορία, προ- 
κειμένου να καλύψει τις εκάστοτε ανάγκες ελλιμενισμού 
σκαφών. 

3.10 τρόπος διάθεσης των θέσεων ελλιμενισμού, ανή¬ 
κει αποκλειστικά και μόνο στον Φορέα Διαχείρισης της 
Ναυταθλητικής Μαρίνας. 

3.2 Στη Μαρίνα γίνονται δεκτάγια ελλιμενισμό σκάφη 
άνω των 7,00 μέτρων μήκους, ωστόσο ανάλογα με τη 
διαθεσιμότητα θέσεων δύναται η διοίκηση της Μαρίνας 
να διαθέσει στην Α κατηγορία και θέσεις ελλιμενισμού 
για σκάφη μικρότερα των 7 μέτρων. 

Άρθρο 4 

Όροι διάθεσης θέσεων 
πρόσδεσης - αγκυροβολιάς σκαφών. 

Απόκτηση και Απώλεια δικαιώματος 
ελλιμενισμού. 

4.1 Δικαίωμα ελλιμενισμού και χρήσης των εγκαταστά¬ 
σεων του λιμένα έχουν: 

(α) Ναυταθλητικά σκάφη παντός τύπου, ιστιοφόρα ή 
κωπήλατα που ανήκουν σε αναγνωρισμένους ναυτικούς 
Ομίλους ή ναυτικά σωματεία και είναι καταχωρημένα 
στα Μητρώα των Ομίλων αυτών και προορίζονται είτε 
για την προπόνηση των ναυταθλητών, είτε για την συμ¬ 
μετοχή σε πάσης φύσεως αγώνες, φέρουν την Ελληνική 
σημαία, σύμφωνα με τον καθορισμένο αριθμό κάθε ομί¬ 
λου, όπως εμφανίζεται στον παρακάτω Πίνακα 1. 

(β) Σκάφη συνοδευτικά των ναυταθλητικών σκαφών 
των Ομίλων/Σωματείων, με τον περιορισμό ότι ο αριθ¬ 
μός τους δεν θα υπερβαίνει ποσοστό 15% των ελλιμε¬ 
νισμένων σκαφών του συνολικού αριθμού των θέσεων 
ελλιμενισμού κάθε Ομίλου/Σωματείου/Ομοσπονδίας. 

Και οι δύο προαναφερθείσες κατηγορίες σκαφών (α 
και β) δεν μπορούν να υπερβαίνουν τον καθορισμένο 
αριθμό σκαφών κάθε ομίλου που αναγράφεται στον 
Πίνακα 1. 

Εφόσον συμπληρωθεί ο μέγιστος αριθμόςτων ελλιμε¬ 
νισμένων σκαφών όπως απεικονίζεται στον παρακάτω 
πίνακα, ο φορέας διαχείρισης της Ναυταθλητικής Μα¬ 
ρίνας Καλλιθέας δύναται να διαθέσει τις εναπομείνασες 
θέσεις στις κατωτέρω προβλήτες σύμφωνα με τις τρέ¬ 
χουσες ανάγκες του. 

Πίνακας 1 


ΟΜΙΛΟΣ/ΣΩΜΑΤΕΙΟ 

ΑΡΙΘΜΟΣ 

ΣΚΑΦΩΝ 

ΠΡΟΒΛΗΤΑ 

Ελληνική 

Ιστιοπλοϊκή 

Ομοσπονδία 

70 

Πλωτή 5Α & 5Β 
Πλωτή 6Α & 6Β 

ΝΟΤΚ 

108 

Πλωτές 3Α- 3Β & 4Α-4Β 
εσωτερικός μόλος και 
προκυμαία 

ΣΕΑΝΑΤΚ 

49 

ΙΑ- 1Β 

και προκυμαία 

ΙΟΠΔΕΗ 

5 

1Β-2Α 

ΣΕΠ 

10 θέσεις 
δυνάμενες να 
φιλοξενήσουν 
20 λέμβους. 

προκυμαία 

Επαγγελματικός 
Αλιευτικός 
Αγροτικός Σύλλ. 
Αγ. Νικόλαος 

25 

προκυμαία εσωτερική 

ΣΥΝΟΛΟ 

267 



(γ) Λοιπά τουριστικά σκάφη αναψυχής, σε ποσοστό 
που δεν θα υπερβαίνει το 40% του συνόλου των ελλι¬ 
μενιζόμενων σκαφών στην Μαρίνα. 

Η διάθεση των θέσεων ελλιμενισμού των σκαφών, 
καθορίζεται σύμφωνα με τις εκάστοτε αποφάσεις του 
Διοικητικού Συμβουλίου του Οργανισμού Παιδικής Αγω¬ 
γής & Άθλησης «Γιάννης Γάλλος» - τμήμα Διαχείρισης της 
Ναυταθλητικής Μαρίνας. 

4.2 Κάθε αναγνωρισμένος ναυτικός όμιλος καθώς και 
τα ναυτικά σωματεία, που ελλιμενίζουν ναυταθλητικά 
σκάφη στη Μαρίνα, υποχρεούται να υποβάλλουν στο 
τέλος κάθε έτους και όχι πέραν της 10ης Δεκεμβρίου, 
Σχετικό Πίνακα των σκαφών που θα ελλιμενιστούν στη 
Μαρίνα για το επόμενο ημερολογιακό έτος, αναγράφο¬ 
ντας: 

•Τον αριθμό των ναυταθλητικών σκαφών, 

• το είδος των σκαφών αυτών (κωπήλατα ή ιστιοφόρα 
ή μηχανοκίνητα) 

• τα ονόματα και τα πλήρη χαρακτηριστικά αυτών, 

• τα στοιχεία των ιδιοκτητών των ναυταθλητικών σκα¬ 
φών 

• τα ονόματα και τα στοιχεία των ιδιοκτητών των συνο¬ 
δευτικών των ναυταθλητικών σκαφών, με τον περιορι¬ 
σμό ότι τα συνοδευτικά σκάφη, θα είναι σε ποσοστό 15% 
του συνόλου των ελλιμενιζομένων σκαφών του κάθε 
Ομίλου Σωματείου. 

Επίσης κάθε αναγνωρισμένος ναυτικός όμιλος/σωμα- 
τείο/Ομοσπονδία υποχρεούται να γνωστοποιεί άμεσα 
στην Διεύθυνση της Μαρίνας οποιαδήποτε αλλαγή των 
στοιχείων (π.χ. πλοιοκτησία) και χαρακτηριστικών (π.χ. 
νηολόγιο, λεμβολόγιο κ.λπ.) 

4.3 Κάθε ιδιοκτήτης ναυταθλητικού σκάφους υποχρε- 
ούται να υπογράψει δεσμευτική σύμβαση ελλιμενισμού 
με τον Φορέα Διαχείρισης, ενώ ο κάθε Ναυτικός όμιλος 
ή και το Σωματείο του οποίου είναι μέλος αναλαμβάνει 


ως πρωτοφειλέτης και εγγυητής την καταβολή όλων 
των δικαιωμάτων ελλιμενισμού και λοιπών παρεχομέ- 
νων υπηρεσιών του σκάφους έναντι του Φορέα. Για την 
υπογραφή της σχετικής σύμβασης ελλιμενισμού κάθε 
ιδιοκτήτης ναυταθλητικού σκάφους επί ποινή ακυρό¬ 
τητας, θα προσκομίζει: 

• Έγγραφο Εθνικότητας 

• Πιστοποιητικό Καταμέτρησης 

• Έγγραφη Βεβαίωση του οικείου ναυτικού ομίλου, 
ή σωματείου, εγκεκριμένη από την Γενική Γραμματεία 
Αθλητισμού, ότι το συγκεκριμένο σκάφος είναι μέλος 
του Ομίλου ή του Σωματείου, χρησιμοποιείται για εξά¬ 
σκηση μέλους και ότι συμμετέχει σε ναυτικούς αγώνες, 
θεωρημένη από την οικεία Λιμενική Αρχή. 

• Ασφαλιστήριο Συμβόλαιο 

• Έγγραφη Βεβαίωση της Ε.Ι.Ο. ότι το συγκεκριμένο 
σκάφος έχει συμμετοχή και έχει τερματίσει σε 3 ιστιο¬ 
δρομίες ετησίως, συνολικής διαδρομής τουλάχιστον 70 
ναυτικών μιλίων (για το προηγούμενο έτος). 

• Α.Φ.Μ. και Αντίγραφο το Αστυνομικού Δελτίου Ταυ¬ 
τότητας του πλοιοκτήτη. 

• Σε περίπτωση νομικού προσώπου, όλα τα νομιμο¬ 
ποιητικά έγγραφα του νπ, καθώς και πλήρη στοιχεία 
νομιμοποίησης και εκπροσώπησής του. 

4.4 Κάθε ιδιοκτήτης τουριστικού σκάφους αναψυχής 
υποχρεούται να υπογράψει δεσμευτική σύμβαση ελλι- 
μενισμού με τον Φορέα Διαχείρισης, προσκομίζοντας 
τα παρακάτω: 

• Έγγραφο Εθνικότητας 

• Πιστοποιητικό Καταμέτρησης 

• Ασφαλιστήριο Συμβόλαιο 

• Α.Φ.Μ. και Αντίγραφο το Αστυνομικού Δελτίου Ταυ¬ 
τότητάς του. 

• Σε περίπτωση νομικού προσώπου, όλα τα νομιμοποι¬ 
ητικά έγγραφα του Ν.Π., καθώς και πλήρη αποδεικτικά 
στοιχεία νομιμοποίησης και εκπροσώπησής του 

• Σε περίπτωση αλλοδαπής πλοιοκτησίας, πλήρη 
στοιχεία του φυσικού ή νομικού προσώπου με έδρα 
την Ελλάδα, ο οποίος θα εγγυάται ως πρωτοφειλέτης 
και θα αναλαμβάνει επ'ονόματι και για λογαριασμό του 
πλοιοκτήτη όλες τις υποχρεώσεις έναντι της Μαρίνας. 

4.5 Για τις θέσεις ελλιμενισμού της Ελληνικής Ιστιοπλο¬ 
ϊκής Ομοσπονδίας ισχύουν όσα προβλέπονται στο από 
07.04.2009 Ιδιωτικό Συμφωνητικό μεταξύ της «ΟΛΥΜΠΙ¬ 
ΑΚΑ ΑΚΙΝΗΤΑ Α.Ε.» και της Ε.Ι.Ο.. 

4.6 Η σειρά προτεραιότητας για τα ελλιμενιζόμενα 
σκάφη καθορίζεται από το Διοικητικό Συμβούλιο του 
Οργανισμού Παιδικής Αγωγής & Άθλησης «Γιάννης Γάλ¬ 
λος» - τμήμα Διαχείρισης της Ναυταθλητικής Μαρίνας, 
με αρχικό κριτήριο τον αριθμό των σκαφών των σω¬ 
ματείων- ναυτικών ομίλων που προϋπήρχαν πριν την 
κατασκευή της Μαρίνας στο χώρο αυτό καθώς επίσης 
και από τα όσα ορίζονται στο ιδιωτικό συμφωνητικό πα¬ 
ραχώρησης - χρήσης εγκαταστάσεων που υπεγράφη με 
την εταιρία ΟΛΥΜΠΙΑΚΑ ΑΚΙΝΗΤΑ Α.Ε από 7-04-2009. 

4.7 Το δικαίωμα ελλιμενισμού σκάφους στη Μαρίνα 
είναι πάντα ορισμένου χρόνου με ανώτατη διάρκεια 
τους 12 (δώδεκα) συνεχόμενους ημερολογιακούς μήνες. 
Αποκτάται μόνο μετά από έγγραφη και ανεπιφύλακτη 

αποδοχή της αίτησης ελλιμενισμού του ενδιαφερομένου 
από τα αρμόδια όργανα του φορέα διαχείρισης της Μα¬ 
ρίνας και με την υπογραφή της σχετικής σύμβασης ελλι- 
μενισμού, η οποία αποτελεί συστατικό τύπο. Η ανανέωση 
της σύμβασης δύναται να είναι μικρότερη ή μεγαλύτερη 
της αρχικής, αλλά σε καμία περίπτωση δεν δύναται να 
υπερβείτους 12 (δώδεκα) συνεχόμενους μήνες. Η σιω¬ 
πηρή ανανέωση απαγορεύεται και τυχόν παραμονή του 
σκάφους μετά την λήξη της σύμβασης ελλιμενισμού δεν 
θεωρείται ανανέωση. 

4.8 Η σύμβαση ελλιμενισμού λύεται αυτόματα με την 
πάροδο του χρόνου για τον οποίο συμφωνήθηκε, κα¬ 
θώς και πριν την πάροδο του χρόνου, με καταγγελία εκ 
μέρους του Φορέα Διαχείρισης της Μαρίνας σε βάρος 
του ιδιοκτήτη, σε περίπτωση παράβασης από τον ιδιο¬ 
κτήτη, πλοίαρχο, κυβερνήτη, οποιουδήποτε όρου της 
σύμβασης ελλιμενισμού, του κανονισμού της Μαρίνας, 
του Γενικού Κανονισμού Λειτουργίας Τουριστικών Λι¬ 
μένων, κοινοποιούμενης και προς την οικεία Λιμενική 
Αρχή για να λάβει γνώση και για την επιβολή όλων των 
υπό κειμένων διατάξεων κυρώσεων κατά του ιδιοκτήτη, 
πλοιάρχου, κυβερνήτη. Η σύμβαση ελλιμενισμού λύεται 
επίσης από την πλευρά του ιδιοκτήτη μόνο εγγράφως και 
σύμφωνα με τις διατάξεις περί μισθώσεως πράγματος. 
Η καταγγελία αυτή παράγει έννομα αποτελέσματα μόνο 
από τη νόμιμη επίδοση της προς τον Φορέα Διαχείρι¬ 
σης της Μαρίνας και εφόσον ο ιδιοκτήτης καταβάλλει 
πλήρως και ολοσχερώς όλες τις οφειλές του προς την 
Μαρίνα. 

4.9. Ειδικά για τα ναυταθλητικά σκάφη των Ομίλων/ 
Σωματείων/Συλλόγων η σύμβαση ελλιμενισμού λύεται, 
αυτόματα, εκτός των παραπάνω, με την διαγραφή του 
σκάφους από τα Μητρώα του Ομίλου/Συλλόγου, χωρίς 
αυτό να σημαίνει τη μείωση των θέσεων ελλιμενισμού 
που δικαιούται ο κάθε Ομιλος/Σωματείο/Σύλλογος. Σε 
περίπτωση που ο Όμιλος/Σύλλογος/Σωματείο δεν ενη¬ 
μερώσει την Διεύθυνση της Μαρίνας για την διαγραφή 
του μέλους, καθίσταται αλληλεγγύως και εις ολόκληρον 
συνυπεύθυνος και συνοφειλέτης για τα οφειλόμενα δι¬ 
καιώματα ελλιμενισμού του σκάφους αυτού έναντι της 
Μαρίνας. 

4.10 Ο ιδιοκτήτης οφείλει να ενημερώσει εγγράφως 
τον φορέα διαχείρισης της Μαρίνας για την παράταση 
ή μη της παραμονής του σκάφους, στις εγκαταστάσεις 
της Μαρίνας τουλάχιστον 30 ημέρες πριν από την λήξη 
του συμβατικού χρόνου ελλιμενισμού του. Σε κάθε περί¬ 
πτωση ο Φορέας Διαχείρισης της Μαρίνας διατηρεί κάθε 
δικαίωμα αναφορικά με την αποδοχή ή μη της σχετικής 
αιτήσεως παράτασης. Τυχόν παραμονή του σκάφους 
μετά την λήξη της σύμβασης ελλιμενισμού ακόμα και 
χωρίς την εναντίωση του Φορέα Διαχείρισης, κατ' ου- 
δένα τρόπο δεν μπορεί να θεμελιώσει παράταση του 
δικαιώματος ελλιμενισμού. 

4.11 Κατά τη λήξη του συμβατικού χρόνου ελλιμενι- 
σμού, και σε περίπτωση που ο ιδιοκτήτης δεν έχει ενημε¬ 
ρώσει κατά τα ως άνω εγγράφως τον Φορέα Διαχείρισης 
της Μαρίνας για την παράταση ή όχιτηςπαραμονήςτου 
σκάφους, για όσο χρόνο το σκάφος παραμείνει ελλιμε¬ 
νισμένο, θα εφαρμόζεται το εκάστοτε ισχύον τιμολόγιο 
προσωρινού ελλιμενισμού (Διερχόμενο Σκάφος). 


4.12 Τα αρμόδια όργανα του Φορέα Διαχείρισης της 
Μαρίνας διατηρούν κάθε δικαίωμα να ικανοποιήσουν ή 
μη το αίτημα κάθε ενδιαφερομένου για τον ελλιμενισμό 
σκάφους στη Μαρίνα και έχουν το αποκλειστικό δικαίω¬ 
μα να καθορίσουν την κατάλληλη για τις διαστάσεις, τον 
τύπο και τον προορισμό του υποψήφιου σκάφους θέση 
πρόσδεσης στη Μαρίνα. 

4.13 Η πρόσδεση του σκάφους σε συγκεκριμένη 
θέση στην Μαρίνα δεν δημιουργεί δικαίωμα στο σκά¬ 
φος ή στον πλοιοκτήτη ή σε εκπροσώπους αυτού για 
την διατήρηση του σκάφους στη θέση αυτή. Ο Φορέας 
Διαχείρισης της Μαρίνας δύναται να αλλάξει τις θέσεις 
αγκυροβολιάς και παραμονής του σκάφους σύμφωνα 
με τις εκάστοτε ανάγκες και στο πλαίσιο εύρυθμης λει¬ 
τουργίας της Μαρίνας. 

4.14 Η κατάληψη από τα σκάφη οποιοσδήποτε θέσης, 
άλλης από αυτήν που έχει υποδειχθεί από τα αρμόδια 
όργανα του Φορέα Διαχείρισης της Μαρίνας, θεωρείται 
αυθαίρετη και απαγορεύεται. 

4.15 Στην περίπτωση που δεν υπάρχει στην Μαρίνα 
χώρος ελλιμενισμού, τα σκάφη εντελώς προσωρινά και 
για τις ανάγκες των αγώνων δύναται να προσδέσουν στα 
υποδεικνυόμενα από τα αρμόδια όργανα του Φορέα Δι¬ 
αχείρισης αγκυροβόλια - θέσεις, εφόσον αυτές υπάρχουν 
ή να μεθορμίσουν εκτός ζώνης λιμένα. 

4.16 Για εξυπηρέτηση της εύρυθμης λειτουργίας της 
Μαρίνας οι ιδιοκτήτες ή οι χρήστες των σκαφών για την 
ασφάλεια τους οφείλουν να ενημερώνουν εγκαίρως τα 
αρμόδια όργανα του Φορέα Διαχείρισης της Μαρίνας 
για τον επικείμενο απόπλου του σκάφους τους, γνωστο¬ 
ποιώντας ταυτόχρονα καιτηνπροβλεπόμενη ημέρα επι¬ 
στροφής τους στη Ν.Μ.Δ.Κ. Οι τυχόν ημέρες απουσίας 
σκάφους από την Μαρίνα συνυπολογίζονται κανονικά 
στη χρέωση αυτού. 

4.17 Σε περίπτωση κατά την οποία σκάφος απουσιάζει 
από την θέση του, η θέση αυτή διατίθεται για προσωρινό 
ελλιμενισμό διερχόμενου σκάφους από τον Φορέα Δια¬ 
χείρισης της Μαρίνας. Το σκάφος αυτό υποχρεούται να 
αποχωρήσει εγκαίρως και σε κάθε περίπτωση πριν από 
την επιστροφή του σκάφους που απουσιάζει. 

4.18 Σε περίπτωση οποιοσδήποτε αλλαγής στο πρό¬ 
σωπο του ιδιοκτήτη σκάφους που ελλιμενίζεται στην 
Μαρίνα ή αντικατάστασης σκάφους από ιδιοκτήτη ελ¬ 
λιμενισμένου σκάφους και εφόσον οι νέοι ιδιοκτήτες 
επιθυμούν την παραμονή του σκάφους στη Μαρίνα, είναι 
υποχρεωμένοι να ζητήσουν εγγράφως εκ νέου την προς 
τούτο αποδοχή - έγκριση του Φορέα Διαχείρισης της 
Μαρίνας, το πολύ εντός 7 (επτά) ημερολογιακών ημε¬ 
ρών από την οποιαδήποτε μεταβολή της ιδιοκτησίας ή 
αντικατάστασης του σκάφους. 

Στην περίπτωση αυτή ο Φορέας Διαχείρισης διατηρεί 
κάθε δικαίωμα αποδοχής ή απόρριψης του ως άνω αι¬ 
τήματος. Εφόσον ο φορέας διαχείρισης απορρίψει την 
ως άνω αίτηση του νέου ιδιοκτήτη εγγράφως, το σκά¬ 
φος υποχρεούται να αποπλεύσει εντός 48 ωρών, άλλως 
τεκμαίρεται ότι καταλαμβάνει τον χώρο ελλιμενισμού 
αυθαίρετα, με όλες τις νόμιμες συνέπειες. Στην περίπτω¬ 
ση αποδοχής και έγκρισης της ως άνω αλλαγής πλοιο¬ 
κτησίας ή σκάφους από τον φορέα, τότε συνάπτεται νέα 

σύμβαση ελλιμενισμού, σύμφωνα μετά οριζόμενα στον 
παρόντα, το σύνολο των όρων της οποίας ο ιδιοκτήτης 
αποδέχεται ρητά και ανεπιφύλακτα. 

4.19 Σε όλες τις ανωτέρω περιπτώσεις τόσο ο παλιός 
όσο και ο νέος ιδιοκτήτης έχουν την υποχρέωση να ενη¬ 
μερώσουν τα αρμόδια όργανα του Φορέα Διαχείρισης 
της Μαρίνας για την αλλαγή στους τίτλους ιδιοκτησίας 
του Σκάφους, εντός αποκλειστικής προθεσμίας επτά (7) 
ημερολογιακών ημερών, προσκομίζοντας σε αυτά όλα 
τα απαραίτητα έγγραφα από τα οποία προκύπτει η αλ¬ 
λαγή στην πλοιοκτησία ή στην μετοχική ή εταιρική του 
συμμετοχή σε αυτήν. Σε περίπτωση που δεν υποβλη¬ 
θούν εγκαίρως τα ως άνω έγγραφα και δεν υπογράφει 
η νέα σύμβαση, σύμφωνα με τα παραπάνω οριζόμενα, 
η Διεύθυνση της Μαρίνας θα θεωρήσει το σκάφος προ¬ 
σωρινά ελλιμενιζόμενο, θα καταλογίσει δικαιώματα 
ελλιμενισμού «Επισκέπτου» για όσο χρόνο παραμείνει 
ελλιμενισμένο, θα αξιώσει την απομάκρυνση του από 
τις αρμόδιες αρχές, θα στραφεί δε κατά οιουδήποτε εκ 
των ιδιοκτητών ή και των δύο εξ' αυτών κατά την κρίση 
της, προκειμένου να εισπράξει οποιοδήποτε οφειλόμενο 
ποσό. 

4.20 Σε περίπτωση που κατά την ημερομηνία πώλη¬ 
σης του ελλιμενιζόμενου σκάφους, ο ιδιοκτήτης έχει ανε¬ 
ξόφλητες οφειλές προς την Μαρίνα και δεν καλύψει τα 
οφειλόμενατότε ο αγοραστής καθίσταται αλληλέγγυος 
και εις ολόκληρον υπόχρεος προς αυτήν για το οφειλό¬ 
μενο ποσό. 

4.21 Ο κύριος ή πλοιοκτήτης/πελάτης δεν αποκτά 
κανένα δικαίωμα κυριότητας, νομής ή κατοχής στη συ¬ 
γκεκριμένη θέση ελλιμενισμού του σκάφους, ούτε δικαι¬ 
ούται να παραχωρεί έστω και προσωρινά τη χρήση της ή 
να την εκμεταλλεύεται έναντι τρίτων, με ή χωρίς αντάλ¬ 
λαγμα. Το δικαίωμα ελλιμενισμού δεν είναι προσωπικό 
αλλά αφορά αποκλειστικά και μόνο το συγκεκριμένο 
σκάφος για το οποίο ζητείται ο ελλιμενισμός. Ο πελάτης, 
δεν έχει δικαίωμα να ελλιμενίζει στην ίδια θέση περισ¬ 
σότερα του ενός σκάφη, των οποίων έχει την κυριότητα, 
νομή, κατοχή ή χρήση καθ οιονδήποτε τρόπο. 

Άρθρο 5 

Παρεχόμενες Υπηρεσίες-Εξυπηρετήσεις 

5.1 Στη Μαρίνα ναυταθλητικών σκαφών Καλλιθέας 
λειτουργούν οι πιο κάτω υπηρεσίες για την εξυπηρέτη¬ 
ση των σκαφών και τη διευκόλυνση των πελατών της 
ως εξής: 

• Εξυπηρέτηση ελλιμενισμού σκαφών 

•Ύδρευση 

• Ηλεκτροδότηση 

• Πυρασφάλεια 

• Συλλογή αποβλήτων 

• Κοινόχρηστοι χώροι υγιεινής 

• Παροχή χώρου σε προβλήτα για ανέλκυση - καθέλ¬ 
κυση σκάφους 

• Χώρος βραχυχρόνιος παραμονής σκαφών στην ξηρά, 
ανάλογα με τη διαθεσιμότητα ή κατά προτεραιότητα. 

• Πρόσβαση Ατόμων Μειωμένης Κινητικότητας 

• Κεκλιμένος Διάδρομος ανέλκυσης - καθέλκυσης (Ρά- 
μπα-Γλύστρα) 


•Τηλεφωνική Σύνδεση - Διαδίκτυο (Ιπϊθγπθϊ:) 

• Φύλαξη Εγκατάστασης (δθευπΐγ) 

• Ελεγχόμενη κυκλοφορία οχημάτων 

• Χώροι περιπάτου αναψυχής 

• Εφοδιασμός με καύσιμα 

• Ασύρματο δίκτυο (ννί-ίί) 

5.2 Εφοδιασμός με καύσιμα σκάφους ελλιμενιζομένου 
στην Μαρίνα, μπορεί να γίνει είτε από τις τυχόν διαθέ¬ 
σιμες εγκαταστάσεις παροχής καυσίμων του λιμένα και 
από το αρμόδιο προσωπικό είτε με βυτιοφόρα οχήματα 
τα οποία θα πρέπει να διαθέτουν τις απαραίτητες άδειες 
και να τηρούν αυστηρά όλες τις προδιαγραφές λειτουρ¬ 
γίας, ασφάλειας και αποφυγής ρύπανσης του θαλάσσι¬ 
ου και χερσαίου χώρου, όπως αυτές καθορίζονται από 
τους αντίστοιχους εθνικούς και διεθνείς κανονισμούς 
και πάντα σε κατάλληλο χώρο, που καθορίζεται από τη 
διεύθυνση της Μαρίνας. 

Προκειμένου να επιτρέπεται η είσοδος των βυτιοφό¬ 
ρων οχημάτων στο χώρο της Μαρίνας θα πρέπει ο ιδι¬ 
οκτήτης του Σκάφους να έχει δηλώσει την προμήθεια 
και την ποσότητα των υγρών καυσίμων στο γραφείο 
διαχείρισης της Μαρίνας. 

Για την είσοδο των βυτιοφόρων οχημάτων τροφοδο¬ 
σίας υγρών καυσίμων απαιτείται: 

• Αίτηση άδειας εισόδου για προμήθεια υγρών καυ¬ 
σίμων 

• Επικυρωμένη έγκριση του τοπικού Λιμεναρχείου ότι 
το βυτίο τηρεί τις απαιτούμενες προϋποθέσεις 

• Βεβαίωση του Ναυταθλητικού Ομίλου - Συλλόγου 
- Ε.Ι.Ο., σε περίπτωση τροφοδοσίας ναυταθλητικού σκά¬ 
φους ή συνοδευτικού ναυταθλητικών σκαφών. 

5.3 Χερσαίες Εγκαταστάσεις - Χρήσεις 

1. Στον χερσαίο χώρο της Μαρίνας υπάρχουν κατά 
τον χρόνο δημοσίευσηςτου παρόντος όλες οι κτιριακές 
εγκαταστάσεις και τα λιμενικά έργα για την εξυπηρέτηση 
των επιβαινόντων στα σκάφη όσο και των επισκεπτών, 
που περιλαμβάνονται εντός της Ζώνης Β1 του Ολυμπι¬ 
ακού Πόλου Φαλήρου όπως ορίζονται με το ΕΣΟΑΠ 
(Φ.Ε.Κ. 233/26-3-2002 αρ.3 παρ.2Γ), τον ν.3342 (Φ.Ε.Κ. 
131/2005), το από 07-04-2009 «Ιδιωτικό Συμφωνητικό 
Παραχώρησης Χρήσης στον Ολυμπιακό Πόλο Φαλήρου» 
από τα ΟΛΥΜΠΙΑΚΑ ΑΚΙΝΗΤΑ Α.Ε. προς τον Δήμο Καλ¬ 
λιθέας, το από 07-04-2009 Συμφωνητικό Παραχώρησης 
χρήσης από την εταιρεία ΟΛΥΜΠΙΑΚΑ ΑΚΙΝΗΤΑ Α.Ε προς 
την Ελληνική Ιστιοπλοϊκή Ομοσπονδία και όπως αυτός 
χωροθετείται στο θεωρημένο "35 όυίΐΐ" σχέδιο Γενικής 
οριζοντιογραφίας Ζώνης Β1 - Α2, ο οποίος αποτελεί χώρο 
υποδοχής και ελλιμενισμού κυρίως ναυταθλητικών σκα¬ 
φών και αποτελείται από θαλάσσιο και χερσαίο χώρο 
εντός του οποίου εφαρμόζεται ο παρών Ειδικός Κανο¬ 
νισμός Λειτουργίας. 

2. Στις χερσαίες εγκαταστάσεις δύνανται να ανα¬ 
πτύσσονται οι χρήσεις που προβλέπονται στην άδεια 
λειτουργίας της Ναυταθλητικής Μαρίνας με αριθμ. πρωτ. 
1323/05.07.2006 (ΦΕΚ 1485/Β706.10.2006), στο άρθρο 
22 του ν.3342/2005 (ΦΕΚ 131/Α706-06-2005) καθώς και 
στηνυπ'αριθμ. 1 απόφαση της Γνωμοδοτικής Επιτροπής 
του άρθρου 3 του ν.3342/2005 (ΦΕΚ 131/Α706-06-2005) 
που κατ' ελάχιστον προτείνει: ί) Εγκαταστάσεις διοίκη- 

σης Μαρίνας ίί) Λιμενικό σταθμό ίίί) Θέσεις πρόσδεσης 
σκαφών Λιμενικού Σώματος ίν) Ιατρείο, φαρμακείο 
ν) Σταθμό ανεφοδιασμού νί)Τεχνική εξυπηρέτηση σκα¬ 
φών νϋ) Δίκτυο παροχής νερού, ηλεκτρικού, τηλεφώνων 
νίϋ) Εγκαταστάσεις υποδοχής λυμάτων και επεξεργασί¬ 
ας αυτών ίχ) Χώρους στάθμευσης ρυμουλκών σκαφών 
χ) Συγκροτήματα αποχωρητηρίων και ντουζ χί) Συστή¬ 
ματα ασφαλείας της ζώνης του λιμένα χϋ) Εγκαταστάσεις 
αποθηκών χίϋ) Καταστήματα ειδών πρώτης ανάγκης κα¬ 
θώς και κάθε άλλη χρήση που δύναται να υποστηρίξει 
ναυταθλητικές δραστηριότητες (υπαίθριος χώρος στάθ¬ 
μευσης, χώροι εστίασης κοινού, εμπορικά καταστήματα, 
υπαίθριοι χώροι συνάθροισης κοινού κ.λ.π.),σύμφωνα με 
τους όρους και τις προϋποθέσεις που απαιτούνται κατά 
περίπτωση και καθορίζονται στις κείμενες διατάξεις της 
νομοθεσίας, είτε από τη διεύθυνση του λιμένα είτε από 
τρίτους υπομισθωτές στους οποίους η διεύθυνση του λι¬ 
μένα δύναται να υπεκμισθώνει χώρους για την εξάσκηση 
των επαγγελματικών δραστηριοτήτων τους. 

3. Η Μαρίνα έχει ελεγχόμενη είσοδο των εισερχόμε¬ 
νων οχημάτων και διαθέτει διαμορφωμένους χώρους 
στάθμευσης στις περιοχές που έχουν οριστεί από τη 
διεύθυνση του λιμένα για το σκοπό αυτό. Η Διεύθυνση 
της Μαρίνας δύναται να τροποποιεί την εν γένει κυκλο- 
φοριακή οργάνωση ανάλογα με τις εκάστοτε ανάγκες 
ασφάλειας και ευταξίας του λιμένα. 

4. Οι μισθωτές ή και υπομισθωτές των χερσαίων χώρων 
έχουν υποχρέωση να διαθέτουν όλες τις απαιτούμενες 
άδειες για την κατάλληλη λειτουργία και εκμετάλλευση 
του χώρου τους και να συμμορφώνονται απόλυτα με 
όλες τις σχετικές αγορανομικές, αστυνομικές κλπ διατά¬ 
ξεις και ιδιαίτερα σ'αυτές που προβλέπουν την καθαριό¬ 
τητα των χώρων, την αποφυγή θορύβων, την ασφάλεια 
του κοινού και των εργαζομένων κ.λπ. 

5. Οι μισθωτές ή υπομισθωτές των χερσαίων χώρων 
έχουν υποχρέωση να λαμβάνουν την προηγούμενη έγ¬ 
γραφη έγκριση της διεύθυνσης του λιμένα για ότι αφο¬ 
ρά στη μεταβολή της εξωτερικής εμφάνισης του χώρου 
τους (αλλαγή χρωμάτων, τοποθέτηση πινακίδων,διαφη¬ 
μιστικών σημάτων, σημαιών, τεντών κ.λπ.). 

6. Δεν επιτρέπεται η διαφημιστική προβολή και προώ¬ 
θηση τρίτων ή και η διεξαγωγή ιδιωτικών εκδηλώσεων 
στους χώρους και τις προβλήτες της Μαρίνας, χωρίς την 
προηγούμενη έγγραφη έγκριση του Φορέα και τη σύνα¬ 
ψη σχετικής σύμβασης. 

7. Εκτός από τους μισθωμένους επαγγελματικούς χώ¬ 
ρους, η διεύθυνση της Μαρίνας δύναται, να αναπτύσσει 
στους κοινόχρηστους χώρους των χερσαίων εγκαταστά¬ 
σεων αλλά και στον θαλάσσιο χώρο του λιμένα, διάφορες 
δραστηριότητες (εμπορικές, τουριστικές, πολιτιστικές, 
ψυχαγωγικές, εκπαιδευτικές κ.ο.κ.) που διοργανώνονται 
είτε από τον Φορέα είτε από τρίτους, στους οποίους ο 
Φορέας δύναται να παραχωρεί χώρους με ή άνευ ανταλ¬ 
λάγματος για την άσκηση των δραστηριοτήτων τους, 
σύμφωνα με τις κείμενες διατάξεις. 

5.4 Ανέλκυση - Καθέλκυση - Χρήση Κεκλιμένης Ράμπας 
(Γλύστρας) 

1. Απαγορεύεται η ανέλκυση ή καθέλκυση οιουδήποτε 
σκάφους όπως και ο καθαρισμός των υφάλων του, στους 


χερσαίους χώρουςτης Μαρίνας, καθώς και η χρήση των 
κεκλιμένων επιπέδων για ανέλκυση ή καθέλκυση σκα¬ 
φών, χωρίς την προηγούμενη άδεια της διεύθυνσης του 
λιμένα. 

2. Για να πραγματοποιηθεί ανέλκυση ή καθέλκυση 
σκάφους απαιτούνται: 

α. Η συμπλήρωση σχετικής αίτησης από τον πλοιοκτή¬ 
τη, αντιπρόσωπο ή πλοίαρχο του σκάφους στην οποία θα 
αναφέρεται ο σκοπός της ανέλκυσης-καθέλκυσης (ετή¬ 
σια συντήρηση, αναχώρηση, επιστροφή κ.λπ.) καθώς 
και η έγγραφη αποδοχή της Διεύθυνσης της Μαρίνας. 

β. Η εξόφληση του αντίτιμου της αντίστοιχης κίνησης. 

γ. Η ύπαρξη ασφαλιστηρίου συμβολαίου τόσο του 
Γερανού και της Πλατφόρμας, όσο και του Σκάφους σε 
ισχύ. 

δ. Η προσκόμιση από τον πλοιοκτήτη, αντιπρόσωπο ή 
πλοίαρχο του σκάφους άδειας ανέλκυσης από την Λιμε¬ 
νική αρχή, εφόσον απαιτείται από τις κείμενες διατάξεις. 

3.0 γερανός ή-και η πλατφόρμα μετά από κάθε ανέλ- 
κυση-καθέλκυση θα πρέπει να αποχωρεί τελείως, από 
τους χώρους της ευθύνης της Μαρίνας. Σε αντίθετη πε¬ 
ρίπτωση θα απαγορεύεται η είσοδος παντός οχήματος 
της εταιρείας που ανήκει ο γερανός ενώ παράλληλα θα 
επιβάλλονται οι υπό του νόμου προβλεπόμενες κυρώ¬ 
σεις (π.χ. αφαίρεση πινακίδων). Δεν επιτρέπεται η προ¬ 
γραμματισμένη ανέλκυση-καθέλκυση σκάφους κατά τα 
Σαββατοκύριακα. 

4. Προκειμένου να επιτραπεί η είσοδος στην Μαρίνα 
για να γίνει η ελεύθερη χρήση της κεκλιμένης ράμπας 
(γλύστρας) για καθέλκυση ή ανέλκυση λέμβου θα πρέ¬ 
πει ο ενδιαφερόμενος ιδιοκτήτης να έχει αναγγείλει την 
πρόθεση του στο γραφείο διαχείρισης τουλάχιστον 24 
ώρες πριν την κίνηση. 

5. Για την είσοδο και χρήση της κεκλιμένης ράμπας 
(γλύστρας) στη Μαρίνα απαιτείται: 

• Η συμπλήρωση σχετικής αίτησης από τον πλοιοκτή¬ 
τη, αντιπρόσωπο σχετικής Άδειας Εισόδου και Χρήσης 
της κεκλιμένης ράμπας (γλύστρας) (χορηγείται από το 
γραφείο διαχείρισης) 

• Ασφαλιστήριο Λέμβου 

• Άδεια Εκτέλεσης Πλόων Ερασιτεχνικού Σκάφους 

• Άδεια χειριστού ταχυπλόου, όπου απαιτείται από τις 
κείμενες διατάξεις 

•Άδεια κυκλοφορίας οχήματος, ή ασφαλιστήριο (πρω¬ 
τότυπο) 

6. Η χρήση της κεκλιμένης ράμπας (γλύστρας) επιτρέ¬ 
πεται τις καθημερινές από 05:00-16:00 και 19:00-22:00 
ενώ τα Σαββατοκύριακα από 05:00-09:00 και 12:30- 
22 : 00 . 

Διαφορετική ρύθμιση του ωραρίου λειτουργίας είναι 
δυνατή λόγω έκτακτων αναγκών ή εκδηλώσεων κατόπιν 
απόφασης του Φορέα Διαχείρισης. 

7. Μετά το πέρας της ανέλκυσης - καθέλκυσης της λέμ¬ 
βου ο ιδιοκτήτης υποχρεούται να απομακρύνει τόσο το 
Ι.Χ. όσο και το τρέιλερ από τους χώρους της Μαρίνας. 
Τόσο το Ι.Χ. όσο και το τρέιλερ θα μπορούν να παραμεί¬ 
νουν στο χώρο στάθμευσης του Δήμου Καλλιθέας. Σε 
αντίθετη περίπτωση θα απαγορεύεται κάθε περαιτέρω 
είσοδος ενώ θα επιβάλλονται οι υπό του νόμου προβλε¬ 
πόμενες κυρώσεις (π.χ. αφαίρεση πινακίδων). 

5.5 Χρήση Χερσαίου Χώρου για Παραμονή και Συντή¬ 
ρηση Σκαφών 

1. Η παραμονή του σκάφους στον χερσαίο χώρο της 
Μαρίνας προκειμένου να πραγματοποιηθεί η ετήσια συ¬ 
ντήρηση του δεν θα υπερβαίνει τις 20 ημερολογιακές 
ημέρες. 

2. Για να πραγματοποιηθεί η παραμονή του Σκάφους 
στον χερσαίο χώρο απαιτούνται: 

α. Η συμπλήρωση σχετικής αίτησης από τον πλοιοκτή¬ 
τη, αντιπρόσωπο ή πλοίαρχο του σκάφους στην οποία 
θα αναφέρεται η διάρκεια της παραμονής του καθώς 
και η έγγραφη αποδοχή της διεύθυνσης της Μαρίνας. 

β. Η εξόφληση του αντίτιμου της αντίστοιχης κίνησης. 

γ. Η ύπαρξη ασφαλιστηρίου συμβολαίου του σκάφους 
σε ισχύ. 

δ. Η προσκόμιση από τον πλοιοκτήτη, αντιπρόσωπο 
ή πλοίαρχο του σκάφους άδειας από την Λιμενική αρχή, 
αν προβλέπεται. 

3. Η θέση παραμονής του σκάφους στον χερσαίο χώρο 
θα καθορίζεται από το γραφείο διαχείρισης της Μαρίνας. 

4. Οι σχάρες που θα χρησιμοποιούνται για την παρα¬ 
μονή του σκάφους στο χερσαίο χώρο θα τοποθετούνται 
σε σημείο που υποδεικνύεται από το Γραφείο διαχείρισης 
της Μαρίνας με ευθύνη του ιδιοκτήτη του Σκάφους και 
θα είναι αναδιπλούμενες. 

5. Αμέσως μετά το πέρας των εργασιών της ετήσιας 
συντήρησης του σκάφους οι σχάρες που θα έχουν χρη¬ 
σιμοποιηθεί θα απομακρύνονται στο χώρο υποδοχής 
που θα υποδείξει το γραφείο διαχείρισης. 

6. Ο χώρος μετά το πέρας των εργασιών θα πρέπει 
να παραδοθεί καθαρός. Σε αντίθετη περίπτωση θα κα¬ 
ταπίπτει υπέρ του Φορέα η εγγύηση και θα χρεώνεται 
ο ιδιοκτήτης με τα προβλεπόμενα έξοδα, μη αποκλεισ¬ 
μένης και άλλης διοικητικής κύρωσης που προβλέπεται 
από τον νόμο. 

5.6 Εκτέλεση Εργασιών Συντήρησης Μικρής Κλίμακας 

1. Δεν επιτρέπονται μεγάλης κλίμακας εργασίες συ¬ 
ντήρησης και μετασκευών στα ελλιμενιζόμενα σκάφη. 

2. Για την πραγματοποίηση οποιοσδήποτε εργασίας 
επισκευής ή και συντήρησης απαιτούνται: 

α. Η συμπλήρωση σχετικής αίτησης από τον πλοιοκτή¬ 
τη, αντιπρόσωπο ή πλοίαρχο του σκάφους στην οποία 
θα αναφέρει εκτός των άλλων, τη φύση, το είδος, την 
έκταση καθώς και τον χρόνο των αιτουμένων εργασι¬ 
ών όπως και τους εργολάβους ή συνεργείο που θα την 
εκτελέσει καθώς και η έγγραφη αποδοχή της διεύθυνσης 
της Μαρίνας. 

β. Η ύπαρξη ασφαλιστηρίου συμβολαίου του Σκάφους 
σε ισχύ. 

γ. Η προσκόμιση από τον πλοιοκτήτη, αντιπρόσωπο 
ή πλοίαρχο του σκάφους άδειας ανέλκυσης από την Λι¬ 
μενική αρχή, εφόσον απαιτείται. 

3. Ο πλοιοκτήτης υποχρεούται για έκδοση κάθε προ- 
βλεπόμενης άδειας - έγκρισης στο όνομά του. Επίσης 
υποχρεούται στην λήψη κάθε προβλεπόμενου μέτρου 
για την εκτέλεση οποιοσδήποτε εργασίας στο σκάφος 
του, σύμφωνα με τις ισχύουσες διατάξεις της Ελληνικής 
νομοθεσίας. 


4. Από τη διεύθυνση του λιμένα, καθορίζεται το ωρά¬ 
ριο εντός του οποίου επιτρέπονται οι εργασίες καθημε¬ 
ρινής καθαριότητας και μικροεπισκευών των σκαφών 
καθώς και η φόρτιση των συσσωρευτών τους. 

5. Εργασίες συντήρησης θεωρούνται ενδεικτικά οι 
παρακάτω εργασίες: Αλλαγή λαδιών, Αλλαγή ιμάντα, 
Αλλαγή μπαταρίας, Διάφορες μικροσυντηρήσεις ενώ 
εργασίες επισκευών ενδεικτικά οι: Βλάβη τρόμπας, Βλά¬ 
βη ηλεκτρικού συστήματος (δυναμό - μίζα - αλτενέιτορ 
κ.λπ.), Βλάβη εργάτη καδένας, Επισκευή ιστίων - βιτζιρέ- 
λων, Παραλαβή και επαναφορά σωστικής λέμβου κ.λπ. 

6. Για την είσοδο των συνεργείων συντήρησης - επι¬ 
σκευής εντός της Μαρίνας απαιτείται επίσης: 

• Άδεια εργασιών - εισόδου IX των συνεργείων από 
τον ιδιοκτήτη του σκάφους στο γραφείο διαχείρισης της 
Μαρίνας. 

• Υπεύθυνη δήλωση τήρησης των όρων ασφαλείας και 
καθαριότητος (διατίθεται από το γραφείο διαχείρισης 
της Μαρίνας). 

7. Σε οποιαδήποτε περίπτωση απαιτείται δήλωση 
του ιδιοκτήτη του σκάφους ή του πλοιάρχου που θα 
ενημερώσει για εκτέλεση μικρής εκτάσεως εργασιών, 
θα ορίζει τον εργολάβο, τον τεχνικό Ασφαλείας και τη 
χρονική περίοδο των εργασιών και ότι τα άτομα που θα 
εργαστούν στο σκάφος του είναι ασφαλισμένα και ότι 
αναλαμβάνει να αποκαταστήσει κάθε ζημία που τυχόν 
προκληθεί σε πρόσωπα ή πράγματα από τους ανωτέρω 
εργαζομένους. Επιπρόσθετα, ο ιδιοκτήτης είναι υπεύ¬ 
θυνος για την πλήρη συμμόρφωση των ατόμων αυτών 
με τη σχετική νομοθεσία και τους κανονισμούς υγιεινής 
και ασφάλειας. 

5.7 Είσοδος - Στάση και Στάθμευση Οχημάτων 

1. Δεν επιτρέπεται η είσοδος οχημάτων και λοιπών 
τροχοφόρων χωρίς την προηγούμενη άδεια της Διεύθυν¬ 
σης της Μαρίνας. Για μέλη των ναυταθλητικών συλλόγων 
και μέλη της Ε.Ι.Ο. θα επιτρέπεται η είσοδος ιδιωτικών 
τους οχημάτων, μόνο όσων αναγράφονται στις μηνιαίες 
καταστάσεις των συλλόγων τους και της Ε.Ι.Ο. που θα 
έχουν εγκριθεί από την Μαρίνα. 

2. Η στάση και παραμονή των οχημάτων και λοιπών 
τροχοφόρων στους καθορισμένους στο Παράρτημα Δ 
(που συνοδεύει το από 07.04.2009 Ιδιωτικό Συμφωνητι¬ 
κό Παραχώρησης), χώρους της Μαρίνας δεν μπορεί να 
υπερβαίνει τα 90 λεπτά. 

Σε αντίθετη περίπτωση θα απαγορεύεται κάθε περαι¬ 
τέρω είσοδος ενώ θα επιβάλλονται οι υπό του νόμου 
προβλεπόμενες κυρώσεις (π.χ. αφαίρεση πινακίδων). 

3. Η στάση και στάθμευση αυτοκινήτων και εν γένει 
τροχοφόρων οχημάτων επιτρέπεται μόνο εντός των χώ¬ 
ρων που έχουν ειδικά διαμορφωθεί. Στους οδηγούς των 
αυτοκινήτων τα οποία σταθμεύουν εκτός του καθορι¬ 
σμένου κατά τα ανωτέρω χώρου στάθμευσης αυτοκινή¬ 
των ή δεν συμμορφώνονται προς τα σήματα κίνησης και 
τις εντολές του προσωπικού των αρμοδίων οργάνων του 
φορέα διαχείρισης του λιμένα, επιβάλλονται κυρώσεις 
από την αρμόδια Λιμενική Αρχή. 

4. Η διεύθυνση της Μαρίνας δύναται να μην επιτρέπει 
την είσοδο ή στάθμευση ή κυκλοφορία εντός του λιμένα, 
τροχοφόρων (ιδίως δε φορτηγών, βυτιοφόρων κ.λπ.), αν 

κρίνει ότι διαταράσσεται η τάξη, η ασφάλεια και η ομαλή 
λειτουργία του. Επίσης η διεύθυνση της Μαρίνας μπορεί 
να μην επιτρέπει την είσοδο στον λιμένα οχημάτων, όταν 
κρίνει ότι θα διαταραχθεί η εύρυθμη λειτουργία της ναυ¬ 
ταθλητικής Μαρίνας, ιδίως δε κατά την περίοδο αγώνων 
ή όταν δεν υπάρχει ελεύθερος χώρος κίνησης, στάσης 
ή/και στάθμευσης. Επίσης, η διεύθυνση της Μαρίνας 
δύναται να εκδίδει εγκυκλίους σχετικά με την είσοδο 
πούλμαν, οχημάτων και φορτηγών για ορισμένα χρονικά 
διαστήματα που κρίνεται απαραίτητο όπως π.χ. περίοδοι 
εκδηλώσεων, εορτών κ.λπ. 

5. Δεν επιτρέπεται η παραμονή σκαφών ή και τρέιλερ 
σε χερσαίους χώρους της Μαρίνας χωρίς την άδεια της 
διεύθυνσης του λιμένα. Φορτηγά, τροχόσπιτα ως και 
λοιπά τροχοφόρα επαγγελματικής ή δημόσιας χρήσεως 
δεν επιτρέπεται να παραμένουν στα κρηπιδώματα και 
λοιπούς χώρους του λιμένα πέραν του απολύτως ανα¬ 
γκαίου χρόνου, προς από-επιβίβαση επιβατών, αθλητών 
ή φορτοεκφόρτωση εφοδίων ή και αποσκευών. 

6. Η διεύθυνση της Μαρίνας διατηρεί το δικαίωμα με¬ 
τακίνησης / απομάκρυνσης σταθμευμένου οχήματος 
όταν επηρεάζει την ασφαλή και ομαλή λειτουργία του 
λιμένα, μη φέρουσα ευθύνη για τυχόν ζημιά που θα προ- 
κληθεί κατά τη μεταφορά του. 

7. Σε κάθε περίπτωση η διεύθυνση της Μαρίνας δύνα- 
ται να μην επιτρέπει την είσοδο επαγγελματικών οχημά¬ 
των στον χώρο του λιμένα για λόγους ασφαλείας, ιδίως 
δε κατά την περίοδο αγώνων ή όταν δεν υπάρχει ελεύ¬ 
θερος χώρος κίνησης, στάσης ή/και στάθμευσης. 

8. Οι κάτοχοι των τροχοφόρων που κινούνται ή σταθ¬ 
μεύουν στους χώρους της Μαρίνας φέρουν την απο¬ 
κλειστική ευθύνη για τυχόν ζημιές ή και φθορές που θα 
προκληθούν από το όχημα στον εξοπλισμό ή τις εγκα¬ 
ταστάσεις του λιμένα. 

Άρθρο 6 

Όροι Προσέγγισης - Είσπλους - 

Παραμονή - Έκπλους 

6.1 Ο πλοιοκτήτης/πλοίαρχος/κυβερνήτης του Σκά¬ 
φους οφείλει να μεριμνά για την ασφαλή πρόσδεση τού¬ 
του και για να λαμβάνει κάθε κατάλληλο και αναγκαίο 
μέτρο που υπαγορεύεται από τη ναυτική εμπειρία και 
τέχνη. 

6.2 Ως μέγιστη επιτρεπόμενη ταχύτητα εισόδου - εξό¬ 
δου των σκαφών ορίζονται τα τρία (3) ναυτικά μίλια. Σε 
κάθε περίπτωση οι κυβερνήτες των σκαφών έχουν ακέ¬ 
ραια την ευθύνη σε περίπτωση προκλήσεως ζημιών από 
τον δημιουργούμενο κυμάτισμά. 

6.3 Ο Φορέας Διαχείρισης της Μαρίνας, δια των αρ¬ 
μοδίων οργάνων του, έχει το δικαίωμα να επιθεωρεί τον 
τρόπο προσδέσεως του σκάφους ή άλλων ενεργειών 
αυτού και δύναται να προβαίνει σε υποδείξεις ή και 
ενέργειες λήψεως καλλιτέρων μέτρων ασφαλείας, που 
αφορούν την ασφαλή πρόσδεση, παραμονή, διακίνη¬ 
ση, προσέγγιση, αποεπιβίβαση και να καταλογίζει στον 
ιδιοκτήτη τα τυχόν δημιουργούμενα έξοδα. 

6.4 Οι υποδείξεις των αρμοδίων οργάνων του Φορέα 
Διαχείρισης της Μαρίνας δεν απαλλάσσουν τον κυβερ¬ 
νήτη του Σκάφους από την ευθύνη του, για τους χειρι¬ 


σμούς του Σκάφους εντός του χώρου λιμένα, κατά τον 
είσπλου, την πρόσδεση, και τον έκπλου από την θέση 
ελλιμενισμού του. 

6.5 Ο πλοιοκτήτης πλοίαρχος κυβερνήτης του Σκά¬ 
φους είναι υπεύθυνος για κάθε ζημιά που θα προκληθεί 
σε οποιαδήποτε άλλο σκάφος ή εγκατάσταση της Μα¬ 
ρίνας, κατά την παραμονή του Σκάφους αλλά και κατά 
την είσοδο και έξοδο του. 

6.6 Ο Φορέας Διαχείρισης δεν φέρει ουδεμία ευθύνη 
για το αξιόπλοον του σκάφους ή και για ζημίες που τυχόν 
προκληθούν σε άλλα σκάφη ή τρίτους ή στις εγκατα¬ 
στάσεις και τον εξοπλισμό του λιμένα από γεγονότα ή 
ενέργειες ή παραλείψεις του κυρίου του σκάφους, πλοι¬ 
οκτήτη, πλοιάρχου του πληρώματος ή προστηθέντων 
αυτών. Ο κύριος ή νόμιμος εκπρόσωπος του σκάφους 
ευθύνεται για την αποκατάσταση κάθε προκληθείσας 
ζημίας. Σε κάθε περίπτωση οι ιδιοκτήτες οφείλουν να 
έχουν τα σκάφη τους ασφαλισμένα για αστική ευθύνη 
έναντι τρίτων, για υλικές ζημίες και σωματικές βλάβες. 
Σε περίπτωση παράλειψης θα απομακρύνεται το σκάφος 
από τον Λιμένα σύμφωνα με τα προβλεπόμενα. 

Άρθρο 7 

Ευταξία - Υποχρεώσεις Χρηστών - 

Κίνηση Τ ροχοφόρων 

7.1 Τα σκάφη που ελλιμενίζονται και κινούνται στη θα¬ 
λάσσια ζώνη στην Μαρίνα οφείλουν να τηρούν τις διατά¬ 
ξεις του Διεθνούς Κανονισμού Αποφυγής Συγκρούσεων 
και τις ισχύουσες διατάξεις περί ασφαλούς ναυσιπλοΐας 
καθώς και τις διατάξεις των Γενικών Κανονισμών Λιμένα, 
που ρυθμίζουν θέματα απόπλου, κατάπλου, αγκυροβο¬ 
λιάς, πρυμνοδέτησης, ή πλαγιοδέτησης καθώς και τις 
διατάξεις του παρόντος Κανονισμού που ρυθμίζει ειδι¬ 
κότερα τα θέματα αυτά. 

7.2 Οι πλοιοκτήτες, πλοίαρχοι, κυβερνήτες υποχρεού- 
νται κατά το χρόνο έναρξης του ελλιμενισμού, αλλά και 
καθ' όλη τη διάρκεια του ελλιμενισμού, να διατηρούν τα 
σκάφη πάντοτε αξιόπλοα και ασφαλισμένα, ιδίως δε για 
ρύπανση, ναυαγιαίρεση, αστική ευθύνη προς τρίτους. 
Να έχουν επίσης εν ισχύει τα ναυτιλιακά έγγραφα και το 
ασφαλιστήριο συμβόλαιο του σκάφους. 

7.3 Όσοι ελλιμενίζουν σκάφος στην Μαρίνα και δεν 
κατοικούν μονίμως στην Ελλάδα (είτε ημεδαποί είτε αλ¬ 
λοδαποί) έχουν την υποχρέωση να διορίζουν και να γνω¬ 
στοποιούν εγγράφως στα αρμόδια όργανα του Φορέα 
Διαχείρισης της Μαρίνας, τον νόμιμο εκπρόσωπο τους 
στην Ελλάδα, υποβάλλοντας συγχρόνως την έγγραφη 
αποδοχή αυτού, με τα πλήρη στοιχεία του, τη διεύθυνση 
αλληλογραφίας και το Α.Φ.Μ. του. Επίσης έχουν υποχρέ¬ 
ωση να ενημερώνουν για κάθε αλλαγή των παραπάνω 
στοιχείων. 

7.4 Οι πλοιοκτήτες, πλοίαρχοι, κυβερνήτες υποχρεού- 
νται να ενημερώνουν εγγράφωςτον Φορέα Διαχείρισης 
για τυχόν τοποθέτηση φύλακα επάνω στο σκάφος, μαζί 
με τα πλήρη στοιχεία αυτού. 

7.5 Ολα τα σκάφη πρέπει να είναι κατάλληλα εξοπλι¬ 
σμένα με τα ανάλογα συστήματα, ώστε να εφαρμόζονται 
οι κανονισμοί ασφαλείας που ισχύουν στην Ελλάδα και 
στα κράτη που είναι νηολογημένα, να συντηρούνται 

ανελλιπώς και να έχουν καλή εξωτερική εμφάνιση από 
άποψη καθαριότητας. 

7.6 Οι πλοιοκτήτες, πλοίαρχοι, κυβερνήτες υποχρεού- 
νται να λαμβάνουν όλα τα απαραίτητα και κατάλληλα 
μέτρα ώστε να αποφεύγεται η ηχορύπανση της Μαρίνας, 
καθώς και η αποφυγή διατάραξης της ησυχίας των επι- 
βαινόντων στα σκάφη που είναι ελλιμενισμένα σε αυτήν 
όσο και των χρηστών που χρησιμοποιούν τις εγκαταστά¬ 
σεις αυτής. Παράλληλα θα πρέπει να τηρούνται αυστηρά 
οι ώρες κοινής ησυχίας, όπως αυτές καθορίζονται από 
τις σχετικές αστυνομικές διατάξεις. 

7.7 Η σύνδεση ή διακοπή των παροχών προς τα σκάφη 
γίνεται μόνον από το αρμόδιο προσωπικό της Μαρίνας, 
μετά από ενημέρωση του Φορέα Διαχείρισης της Μα¬ 
ρίνας. 

7.8 Η εγκατάλειψη από τα σκάφη των σχοινιών ή αλυ¬ 
σίδων ή άλλου εξοπλισμού της Μαρίνας, καλωδίων και 
συσκευών ή άλλων εξαρτημάτων παροχών, κατά τον 
απόπλου ή και κατά το διάστημα ελλιμενισμού αυτών, 
συνεπάγεται τη χρηματική επιβάρυνση των σκαφών, με 
όλα τα δημιουργούμενα έξοδα αντικατάστασης αυτών 
λόγω φθοράς ή απώλειας των. 

7.9 Η Μαρίνα δεν φέρει καμία ευθύνη για την απώ¬ 
λεια ή ζημιά αντικειμένων που ανήκουν στα σκάφη και 
έχουν εγκαταλειφθεί στους χώρους της Μαρίνας. Εφό¬ 
σον τέτοιου είδους αντικείμενα περισυλλεχθούν από το 
προσωπικό της Μαρίνας, τα σκάφη επιβαρύνονται με τα 
τυχόν δημιουργούμενα έξοδα περισυλλογής, μεταφο¬ 
ράς, φύλαξης, κ.λπ. 

7.10 Σε κάθε περίπτωση απαγορεύονται ρητά οποιοσ¬ 
δήποτε είδους ιδιοκατασκευές επί των κρηπιδωμάτων, 
προβλητών ή άλλων χώρων και εγκαταστάσεων του 
λιμένα από τους ιδιοκτήτες, πλοιάρχους, κυβερνήτες ή 
τα πληρώματα των ελλιμενιζομένων σκαφών, καθώς και 
των χρηστών του λιμένα ιδίως σε αποθήκες μικροαντι- 
κειμένων, ναυτικών εργαλείων, σχοινιών ή αλυσίδων, 
κεραίες, δορυφορικής λήψης και ούτω κάθε εξής. 

7.11 Η πόντιση άγκυρας στη Μαρίνα δεν επιτρέπεται, 
εκτός περιπτώσεων έκτακτης ανάγκης. 

7.12 Δεν επιτρέπεται η επέμβαση ή επιδιόρθωση ή 
βελτίωση των εγκαταστάσεων της Μαρίνας από άτομα 
που δεν έχουν ορισθεί από τον Φορέα Διαχείρισής της. 

7.13 Δεν επιτρέπεται η παραμονή Σκαφών ή τρέιλερ 
σε χερσαίους χώρους χωρίς την άδεια του Φορέα Δια¬ 
χείρισης. 

7.14 Δεν επιτρέπεται η χρήση βεγγαλικών, φωτοβολί¬ 
δων και άλλων πυροτεχνημάτων εντός του χερσαίου ή 
θαλάσσιου χώρου της Μαρίνας. 

7.15 Δεν επιτρέπεται η είσοδος και η παραμονή μικρο- 
πωλητών και λοιπών ασκούντων εμπορική δραστηριό¬ 
τητα χωρίς τη έγγραφη άδεια του Φορέα Διαχείρισης. 

7.16 Δεν επιτρέπεται η αυθαίρετη τοιχοκόλληση ή 
επικόλληση ή ανάρτηση διαφημιστικών στις πάσης (ρύ¬ 
σεως εγκαταστάσεις της Μαρίνας, και στα σκάφη ελλι- 
μενισμού, εκτός σε ειδικά προς το σκοπό αυτό χώρους, 
που καθορίζονται από τον Φορέα σε συνεργασία με 
την Ελληνική Ιστιοπλοϊκή Ομοσπονδία (Ε.Ι.Ο.) και τους 
ναυτικούς ομίλους, κατά τη διάρκεια αγώνων για την 
προβολή χορηγών. 


7.17 Δεν επιτρέπεται η κολύμβηση, το ψάρεμα, και 
οι καταδύσεις μέσα στην θαλάσσια ζώνη της Μαρίνας, 
όπως αυτή ορίζεται το 1.2 του παρόντος Κανονισμού. 
Επιπλέον απαγορεύεται η χρήση ]θΐ 5Κί, καθώς και η δι¬ 
εξαγωγή, μη προβλεπόμενων θαλάσσιων αθλημάτων. 

7.18 Φορτηγά και επιβατηγό αυτοκίνητα, ως και λοιπά 
τροχοφόρα δεν επιτρέπεται να κινούνται και να παραμέ¬ 
νουν στη χερσαία ζώνη της Μαρίνας πέραν του απολύ¬ 
τως αναγκαίου χρόνου, προς από - επιβίβαση επιβατών 
ή φορτοεκφόρτωση εφοδίων και αποσκευών. 

7.19 Δεν επιτρέπεται η ανάρτηση πινακίδων ή η επί¬ 
δειξη σημειωμάτων ή άλλων ειδοποιητηρίων, που αφο¬ 
ρούν στην πώληση, ενοικίαση ή άλλη εκμετάλλευση των 
σκαφών, σε χώρους άλλους από αυτούς που καθορί¬ 
ζονται από τα αρμόδια όργανα του Φορέα Διαχείρισης 
της Μαρίνας. 

7.20 Τυχόν κατοικίδια ζώα, που συνοδεύουν τους ιδι¬ 
οκτήτες και των υπ'αυτών προστηθέντων κατά την πα¬ 
ραμονή τους επί των ελλιμενιζομένων σκαφών πρέπει 
να βρίσκονται πάντοτε υπό τον έλεγχο αυτών, να μην 
προκαλούν θόρυβο, να μην ρυπαίνουν τους χώρους της 
Μαρίνας και να παραμένουν μόνο επάνω στα σκάφη των 
κατόχων τους. 

7.21 Η φόρτιση συσσωρευτών με τη λειτουργία των 
μηχανών των σκαφών καθώς και οι εργασίες συντήρη¬ 
σης και μικροεπισκευών αυτών από το πλήρωμα του 
σκάφους δεν επιτρέπονται κατά τις ώρες κοινής ησυχί¬ 
ας. Εξαιρείται το πλύσιμο του σκάφους και των πανιών 
αυτού μετά την συμμετοχή του σε ιστιοπλοϊκό αγώνα 

7.22 Δεν επιτρέπεται η εκπομπή ΚΑϋΑΚ, ραδιοτηλε¬ 
φωνιών και ραδιοτηλεγραφικών σημάτων έκτων ελλι¬ 
μενισμένων στη Μαρίνα Σκαφών. 

7.23 Η ανέλκυση οιουδήποτε σκάφους και ο καθα¬ 
ρισμός των υφάλων του, ως και η χρήση των κεκλιμέ¬ 
νων επιπέδων για την ανέλκυση ή καθέλκυση σκαφών, 
επιτρέπεται μόνον κατόπιν συμφωνίας με την Διοίκηση 
της Μαρίνας και αποκλειστικά στους υποδεικνυόμενους 
χώρους και από εντεταλμένα πρόσωπα της Μαρίνας. 

7.24 Για οποιαδήποτε εργασία επισκευής ή συντή¬ 
ρησης σε σκάφος, το οποίο ελλιμενίζεται σε χώρο του 
λιμένα, απαιτείται η προηγούμενη ενημέρωση και έγκρι¬ 
ση του Φορέα Διαχείρισης της Μαρίνας, η χορήγηση 
σχετικής άδειας της οικείας λιμενικής αρχής και η λήψη 
κάθεπροβλεπόμενου μέτρου σύμφωνα με τις ισχύουσες 
διατάξεις της ελληνικής νομοθεσίας. 

7.25 Δεν επιτρέπονται όλες οι εργασίες συντηρήσεως 
και μετασκευών μεγάλης κλίμακας στα ελλιμενιζόμενα 
στη Μαρίνα σκάφη, όπως η λειτουργία αυτοηλεκτρο- 
παραγωγού ζεύγους παρά τα κρηπιδώματα της Μαρί¬ 
νας, για ηλεκτροσυγκολλήσεις κ.λπ. εργασίες χωρίς την 
προηγούμενη έγκριση και σχετική άδεια των αρμοδίων 
οργάνων του Φορέα Διαχείρισης της Μαρίνας και της 
αρμόδιας Λιμενικής Αρχής. 

Για οποιαδήποτε καταδυτική εργασία απαιτείται η προ¬ 
ηγούμενη άδεια του Φορέα Διαχείρισης. 

7.26 Σε περίπτωση οριστικής αναχώρησης του σκά¬ 
φους από τη Μαρίνα, ο πλοιοκτήτης, πλοίαρχος, κυ¬ 
βερνήτης ή νόμιμος εκπρόσωπος αυτού, υποχρεούται 
να το δηλώσει εγγράφως και εγκαίρως στο Φορέα Δι- 

αχείρισης και να καταβάλει τα οφειλόμενα δικαιώματα 
ελλιμενισμού και λοιπών παρεχομένων υπηρεσιών και 
εξυπηρετήσεων, άλλως ο Φορέας Διαχείρισης δεν φέρει 
ευθύνη για την χρέωση του σκάφους μέχρι να ενημερω¬ 
θεί εγγράφωςγια την οριστική αναχώρηση αυτού. 

7.27 Κυβερνήτες πλοίαρχοι, ιδιοκτήτες και νόμιμοι 
εκπρόσωποι των σκαφών υποχρεοάνται να παρακο¬ 
λουθούν τα δελτία καιρού και ιδίως τις ανακοινώσεις 
εκτάκτων καιρικών φαινομένων της Ε.Μ.Υ., προκειμένου 
να λάβουν τα απαιτούμενα μέτρα για την διασφάλιση 
του σκάφους των, αλλά και την αποφυγή προκλήσεως 
από αυτό ζημιών σε άλλα σκάφη ή εγκαταστάσεις της 
Μαρίνας. 

Άρθρο 8 

Μέτρα Ασφαλείας 

8.1 Η Μαρίνα διαθέτει όλα τα μέσα και η Διεύθυνση 
της λαμβάνει όλα τα προληπτικά μέτρα φύλαξης και 
προστασίας των σκαφών και των εγκαταστάσεων αυ¬ 
τού, που προβλέπονται στις κείμενες διατάξεις, όπως για 
την πρόληψη, αποτροπή, και αντιμετώπιση πυρκαγιών 
και ατυχημάτων. 

8.2 Όποιος αντιλαμβάνεται έκρηξη πυρκαγιάς επί 
οποιουδήποτε σκάφους ή και στην παραλία και τον πε¬ 
ριβάλλοντα χώρο της Μαρίνας, υποχρεούται: 

(α) να αναφέρει αμέσως στα αρμόδια όργανα της Μα¬ 
ρίνας και στην Λιμενική Αρχή με οποιοδήποτε πρόσφο¬ 
ρο τρόπο, 

(β) να λάβει όλα τα αναγκαία μέτρα για την περιστο¬ 
λή ή κατάσβεση της πυρκαγιάς με τα διατιθέμενα από 
τη Ν.Μ.Δ.Κ. ή από το σκάφος του πυροσβεστικά μέσα. 
Το προσωπικό βάρδιας της Μαρίνας, καλεί σε βοήθεια 
την πλησιέστερη πυροσβεστική υπηρεσία του Πυρο¬ 
σβεστικού Σώματος, ενώ συνδράμει επίσης στο έργο 
κατασβέσεως με τα διατειθέμενα στη Μαρίνα πυρο¬ 
σβεστικά μέσα. Εφόσον από την Λιμενική Αρχή ή τον 
Φορέα Διαχείρισης διαταχθεί μεθόρμιση των σκαφών, 
οι πλοίαρχοι και οι κυβερνήτες τούτων υποχρεούνται να 
συμμορφωθούν το ταχύτερο προς τη δοθείσα εντολή. 

8.3 Απαγορεύεται από τον ιδιοκτήτη και τους υπ'αυτού 
προστηθέντες η οποιαδήποτε χρήση, εναπόθεση ή έκ¬ 
θεση εντός του χώρου της Μαρίνας αντικειμένων, υλών 
και υλικών που είναι επικίνδυνα ή εύφλεκτα. 

8.4 Σε περίπτωση που το σκάφος βρίσκεται σε επι¬ 
κίνδυνη κατάσταση λόγω έκρηξης, φωτιάς, διαρροής 
κ.λπ. και επίκειται άμεσος κίνδυνος για την ασφάλεια 
των προσώπων άλλων σκαφών ή και εγκαταστάσεων της 
Μαρίνας εφαρμόζονται οι σχετικές διατάξεις περί λήψης 
εκτάκτων μέτρων και ενημερώνεται άμεσα η Λιμενική 
Αρχή και Πυροσβεστική Υπηρεσία. 

8.5 Δεν επιτρέπεται, χωρίς την άδεια του αρμόδιου 
προσωπικού της Μαρίνας η προσέγγιση στους χώρους 
που εκτελούνται κινήσεις ανυψωτικών μηχανημάτων. 

8.6Το προσωπικό που εκτελεί κινήσεις με τα ανυψωτι¬ 
κά μηχανήματα, υποχρεούται να τηρεί όλες οι προβλεπό- 
μενες διατάξεις ασφαλείας όπως η λειτουργία των προ¬ 
ειδοποιητικών σημάνσεων και ηχητικών σημάτων των 
μηχανημάτων, η κατάλληλη ενδυμασία του προσωπικού 
και η τοποθέτηση των σχετικών για τον αποκλεισμό της 
περιοχής σημάνσεων. 


8.7 Για τον αποτελεσματικότερο έλεγχο της εισόδου 
τροχοφόρων στο χώρο του λιμένα, η διεύθυνση του λι¬ 
μένα μπορεί να εγκαταστήσει στις χερσαίες εισόδους, 
χειροκίνητο ή ηλεκτρονικό σύστημα ελεγχόμενης διέ¬ 
λευσης με μπάρες. 

8.8 Η Ναυταθλητική Μαρίνα οφείλει να έχει και διαθέ¬ 
τει Σχέδιο Έκτακτης Ανάγκης Αντιμετώπισης Θαλάσσιας 
Ρύπανσης. 

Άρθρο 9 

Προστασία Περιβάλλοντος- 

Καθαριότητα-Διαχείριση Αποβλήτων 

9.1 Οι ιδιοκτήτες- χρήστες του θαλάσσιου και χερσαί¬ 
ου χώρου της Μαρίνας έχουν υποχρέωση να τηρούν 
τα προβλεπόμενα από την κείμενη νομοθεσία μέτρα 
προστασίας του περιβάλλοντος και ιδιαίτερα να μερι¬ 
μνούν για την αποφυγή της ρύπανσης της θάλασσας 
και των ακτών από πετρέλαιο, πετρελαιοειδή μείγματα, 
επιβλαβείς ουσίες ή μείγματα αυτών και πάσης φύσεως 
απόβλητα, λύματα και απορρίμματα. 

9.2 Η παραλαβή και διαχείριση των πάσης φύσεως 
αποβλήτων και απορριμμάτων γίνεται βάσει του εγκεκρι¬ 
μένου Σχεδίου Παραλαβής και Διαχείρισης Αποβλήτων 
των πλοίων που καταπλέουν στη λιμενική εγκατάσταση 
«Ναυταθλητική Μαρίνα Καλλιθέας», το οποίο αφορά στα 
οικιακά και μη απορρίμματα, στα βιολογικά και ελαιώδη 
κατάλοιπα των σκαφών και στα απόβλητα της Μαρίνας. 

9.3 Απαγορεύεται στα σκάφη, που δεν διαθέτουν δεξα¬ 
μενές συγκράτησης λυμάτων, η χρήση και η λειτουργία 
μέσα στη Μαρίνα των τουαλετών, αποχετεύσεων πλυ¬ 
ντηρίων ρούχων και πιάτων, το πλύσιμο στις κουζίνες 
και τα λουτρά. 

9.4 Απαγορεύεται η απόρριψη στο θαλάσσιο και χερ¬ 
σαίο χώρο της Μαρίνας αντικειμένων και υγρών που 
μπορούν να προκαλέσουν πάσης φύσεως ρύπανση ή 
μόλυνση. 

9.5 Τα σκάφη τα οποία καταπλέουν στην Μαρίνα υπο- 
χρεούνται να ενημερώσουν τον Φορέα Διαχείρισης για 
την ύπαρξη αποβλήτων και απορριμμάτων και την ανά¬ 
γκη αποκομιδής αυτών. 

9.6 Κατά τη διάρκεια ελλιμενισμού τους, τα σκάφη 
πρέπει να έχουν τα απορρίμματά τους εντός των δοχεί¬ 
ων απορριμμάτων ερμητικά κλεισμένων, ή σε σάκους 
από συνθετική ύλη καλά ασφαλισμένους. Η εξαγωγή 
των απορριμμάτων στον χερσαίο χώρο της Μαρίνας 
επιτρέπεται μόνο κατά τις ώρες που καθορίζονται από 
τον Φορέα Διαχείρισης της Μαρίνας. 

9.7 Η με οποιονδήποτε τρόπο πρόκληση ρύπανσης 
στην Μαρίνα συνεπάγεται την άνευ όρων υποχρέωση 
αποζημίωσης των εξόδων απορρύπανσης εκ μέρους 
του υπαιτίου. 

9.8 Κατά τον εφοδιασμό των σκαφών με καύσιμα θα 
πρέπει να τηρούνται αυστηρά όλες οι προδιαγραφές 
ασφαλείας και αποφυγής ρύπανσης χερσαίου και θα¬ 
λάσσιου χώρου, όπως αυτές καθορίζονται από τους αντί¬ 
στοιχους εθνικούς και διεθνείς κανονισμούς και από τον 
Φορέα Διαχείρισης της Μαρίνας. 

9.9 Για την ανακύκλωση αλουμινίου, πλαστικού και 
χαρτιού είναι τοποθετημένοι ειδικοί κάδοι σε συγκεκρι- 

μένους χώρους πλησίον των λοιπών κάδων απορριμ¬ 
μάτων. 

9.10 Απαγορεύεται η εντός του θαλασσίου και χερ¬ 
σαίου χώρου της Μαρίνας απόρριψη αντικειμένων, τα 
οποία είναι δυνατόν να προκαλέσουν ρύπανση αυτής 
όπως π.χ. έρματος, απορριμμάτων, αποβλήτων αποχε¬ 
τεύσεων πλυντηρίων, νερών πλύσης με απορρυπαντικά, 
διαφόρων λυμάτων. Η μη τήρηση από τους υπόχρεους 
των κανόνων περιβαλλοντικής προστασίας συνεπάγεται 
την επιβολή προστίμου στους παραβάτες, σύμφωνα με 
την κείμενη νομοθεσία. 

Άρθρο 10 

Μεθόρμιση Σκαφών 

10.1 Μεθόρμιση σκαφών μπορεί να διαταχθεί σε πε¬ 
ρίπτωση κατά την οποία: 

(α) παρακωλύεται εκ της παραμονής του σκάφους 
στην Μαρίνα η λειτουργία (λ.χ. ασφαλής κατάπλους και 
απόπλους σκάφους) και η εκμετάλλευση αυτής, 

(β) πιθανολογείται κίνδυνος ναυαγίου ή πρόκληση 
ζημιάς σε άλλο ή άλλα σκάφη ή κίνδυνος ρύπανσης, ή 
άλλης αιτίας, 

(γ) έχει ξεσπάσει πυρκαγιά στο σκάφος ή σε παρακεί¬ 
μενο, 

(δ) υπάρχει αυθαίρετη κατάληψη θέσης ελλιμενισμού, 

(ε) υπάρχουν οφειλές από μισθώματα της θέσης ελ- 
λιμενισμού ή από παρεχόμενες υπηρεσίες, παράβαση 
διατάξεων άρθρου 12 και 13 του παρόντος Κανονισμού. 

Ο Φορέας Διαχείρισης της Μαρίνας, εκτός των λοιπών 
κυρώσεων, έχει το δικαίωμα να μεθορμίσει - μεταφέρει 
οποιοδήποτε σκάφος σε άλλο σημείο, εντός ή εκτός λι¬ 
μένα, στον θαλάσσιο ή χερσαίο χώρο της Μαρίνας. 

10.2 Ειδικά στις περιπτώσεις (α), (δ), (ε), εκ των ανω¬ 
τέρω, ο Φορέας Διαχείρισης της Μαρίνας συντάσσει 
πρακτικό μεθόρμισης, που κοινοποιείται στην οικεία 
Λιμενική Αρχή και σε όλους τους εμπλεκόμενους και 
με το οποίο ορίζεται για την μεθόρμιση του σκάφους, 
πενθήμερη προθεσμία από της κοινοποιήσεως. Στη πε¬ 
ρίπτωση (γ) η μεθόρμιση πραγματοποιείται άμεσα με 
ενημέρωση της Λιμενικής Αρχής. 

10.3 Ειδικά στην περίπτωση (β) της παραγράφου 10.1 
ορίζεται για την μεθόρμιση του σκάφους εικοσιτετράω¬ 
ρη προθεσμία από της κοινοποιήσεως για τη μεθόρμιση 
- μεταφορά του σκάφους και εφαρμόζονται αναλόγως 
οι διατάξεις του ν. 2881 /2001 (Φ.Ε.Κ. Α' 16). 

10.4 Το ανωτέρω υπό του άρθρου 10.2 πρακτικό 
κοινοποιείται με μέριμνα του Φορέα Διαχείρισης της 
Μαρίνας με απόδειξη στον πλοιοκτήτη, πλοίαρχο, κυ¬ 
βερνήτη ή στον νόμιμο εκπρόσωπο του σκάφους, στην 
δηλωθείσα διεύθυνση κατοικίας τους. Εάν δεν βρίσκεται 
κανείς από τους παραπάνω, το πρακτικό επικολλάται σε 
εμφανές σημείο του σκάφους. 

10.5 Εφόσον διαταχθεί, από τον Φορέα Διαχείρισης 
της Μαρίνας, η μεθόρμιση - μεταφορά σκάφους, ο πλοι¬ 
οκτήτης, πλοίαρχος, κυβερνήτης του υποχρεούται να 
συμμορφωθεί το ταχύτερο με αυτήν την εντολή, ενώ η 
Λιμενική Αρχή της περιοχής, στην οποία ανήκει διοικη¬ 
τικά η Ναυταθλητική Μαρίνα Δήμου Καλλιθέας, ενεργεί 
σύμφωνα με τις κείμενες διατάξεις. 


10.6 Εάν η προθεσμία που τάσσεται στο υπό 10.2 άρ¬ 
θρο πρακτικό παρέλθει άπρακτη ο Φορέας Διαχείρισης 
της Μαρίνας προχωρεί σε ανέλκυση η μεθόρμιση του 
σκάφους. 

10.7 Σε περίπτωση προβολής άρνησης για οποιον- 
δήποτε λόγο και με οποιονδήποτε τρόπο, ζητείται και η 
συνδρομή της Λιμενικής Αρχής. 

10.8 Τα έξοδα ανέλκυσης ή μεθόρμισης βαρύνουν 
αποκλειστικά τον πλοιοκτήτη, πλοίαρχο, κυβερνήτη ή 
τον νόμιμο εκπρόσωπο του σκάφους. Σε περίπτωση 
άρνησης αυτών να καταβάλουν τα σχετικά ποσά, αυτά 
καταβάλλονται από τον Φορέα Διαχείρισης της Μαρίνας 
και αναζητούνται εις ολόκληρο. 

10.9 Ο Φορέας Διαχείρισης της Μαρίνας ουδεμία ευ¬ 
θύνη φέρει για τη φύλαξη σκάφους που μεταφέρθηκε 
ή μεθορμίστηκε αναγκαστικά και ουδεμία ευθύνη φέρει 
για οποιαδήποτε βλάβη ή ζημία επήλθε στο σκάφος, 
στον πλοιοκτήτη, στον πλοίαρχο και στα μέλη του πλη¬ 
ρώματος λόγω της μεταφοράς - μεθόρμισης αυτού ή 
λόγω παραμονής του σε άλλο χώρο, εντός ή εκτός της 
Μαρίνας. 

10.10 Σε περίπτωση που το σκάφος βρίσκεται σε επι¬ 
κίνδυνη κατάσταση λόγω έκρηξης, φωτιάς, διαρροής 
κ.λπ. και επίκειται άμεσος κίνδυνος για την ασφάλεια 
των προσώπων, άλλων σκαφών ή εγκαταστάσεων της 
Μαρίνας εφαρμόζονται οι προβλεπόμενες στους Κανο¬ 
νισμούς Λιμένων Διατάξεις περί λήψης εκτάκτων μέτρων 
και οι διατάξεις του παρόντος κανονισμού. 

10.11 Για κάθε θέμα που δεν ρυθμίζεται στις παρα¬ 
πάνω παραγράφους σχετικά με τη μεθόρμιση σκαφών 
ισχύει το άρθρο 8 του Γενικού Κανονισμού Λειτουργίας 
Τουριστικών Λιμένων (Φ.Ε.Κ. 1323/16.09.2003). 

Άρθρο 11 

Συντήρηση της Ναυταθλητικής Μαρίνας 

11.1 Η Διεύθυνση της Μαρίνας μεριμνά για την τακτική 
και έκτακτη συντήρηση των εγκαταστάσεων της Μαρί¬ 
νας, με εξαίρεση τους χώρους που διαχειρίζεται η Ομο¬ 
σπονδία, τους οποίους οφείλει να συντηρεί με δική της 
ευθύνη, έξοδα και δαπάνες. Προς τούτο εφαρμόζει ένα 
σύστημα ελέγχου καλής λειτουργίας και προληπτικής 
συντήρησης των εγκαταστάσεων και του εξοπλισμού, 
ώστε η Μαρίνα να βρίσκεται πάντοτε σε κατάσταση 
πλήρους και άρτιας λειτουργίας. 

11.2 Ολες οι εργασίες συντήρησης και επισκευής εκτε- 
λούνται σύμφωνα με τους κανόνες της επιστήμης και της 
τέχνης, κατά τρόπο που ελαχιστοποιεί την ενόχληση των 
χρηστών της Μαρίνας και πάντοτε με την καθοδήγηση 
και την επίβλεψη Τεχνικού ασφαλείας. 

11.3 Η Διεύθυνση της Μαρίνας μεριμνά για την κατά το 
δυνατόν συντομότερη αποκατάσταση εκτάκτων βλαβών 
ή δυσλειτουργιών των εγκαταστάσεων και του εξοπλι¬ 
σμού της Μαρίνας. 

Άρθρο 12 

Συμπληρωματικές Διατάξεις 

12.1 Οι χρησιμοποιούντες τους χώρους της Μαρίνας, 
θαλάσσιους ή χερσαίους, υπόκεινται στους ελέγχους 
που προβλέπονται από την κείμενη νομοθεσία για τις 

ζώνες λιμένων (λιμενικούς, τελωνειακούς, προστασίας 
περιβάλλοντος κ.λπ.). Οι Γενικοί και Ειδικοί Κανονισμοί 
Λιμένα ευθύνης Υ.Ε.Ν., που αναφέρονται σε θέματα που 
δεν ρυθμίζονται με τον παρόντα κανονισμό, καθώς και 
η τελωνειακή νομοθεσία ισχύουν και εφαρμόζονται εν 
προκειμένω. 

12.2 Ο Φορέας Διαχείρισης αναλαμβάνει την υποχρέω¬ 
ση σύναψης ασφαλιστηρίων συμβολαίων που καλύπτουν 
την αστική του ευθύνη για σωματικές βλάβες ή υλικές 
ζημιές που θα προκληθούν σε τρίτους από παράλειψή 
του αποκλειστικά και μόνο από τη λειτουργία και χρήση 
των εγκαταστάσεων της Ναυταθλητικής Μαρίνας κα¬ 
θώς επίσης και ασφάλιση πυράς και συμπληρωματικών 
κινδύνων για τις εγκαταστάσεις των χώρων που έχουν 
παραχωρηθεί στον φορέα διαχείρισης, δυνάμει του από 
07-04-2009 Ιδιωτικού Συμφωνητικού μεταξύ Ε.Τ.Α.Δ. και 
Δήμου Καλλιθέας. Για τους παραχωρούμενους χώρους 
στην Ελληνική Ιστιοπλοϊκή Ομοσπονδία, ισχύει το άρθρο 
10 του από 07-04-2009 Ιδιωτικού Συμφωνητικού μεταξύ 
«ΟΛΥΜΠΙΑΚΑ ΑΚΙΝΗΤΑ Α.Ε» και Ε.Ι.Ο., ήτοι: «Η Ομοσπον¬ 
δία υποχρεούται να ασφαλίσει τους παραχωρούμενους 
χώρους σε ασφαλιστική εταιρεία της επιλογής της κατά 
παντός κινδύνου, όπως πυρκαγιάς, σεισμού, πλημμύρας 
κ.λπ. Επίσης, η Ομοσπονδία οφείλει να ασφαλίσει την 
αστική ευθύνη της έναντι κάθε τρίτου από τη χρήση και 
λειτουργία των παραχωρούμενων χώρων». 

12.3 Τα σκάφη των μελών των ναυτικών ομίλων καθώς 
και τα λοιπά ελλιμενιζόμενα σκάφη στη Μαρίνα έχουν 
δικαίωμα χρήσης του χερσαίου χώρου προσωρινής συ¬ 
ντήρησης (για εργασίες υδροβολής και μουράβλιασμα 
με πιστοποιημένα οικολογικά χρώματα) της Μαρίνας. 

12.4 Η λειτουργία των ναυταθλητικών εγκαταστάσεων 
(αποδυτήρια, αποθηκευτικοί χώροι, εγκαταστάσεις τρι¬ 
γώνου κ.λπ.) καθορίζονται με αποφάσεις της διοίκησης 
της Μαρίνας. 

Άρθρο 13 

Αρχές καθορισμού δικαιωμάτων ελλιμενισμού 

13.1 Τα δικαιώματα ελλιμενισμού υπολογίζονται με 
βάση το μέγεθος του σκάφους σε μέτρα μήκους. Ως 
ολικό ή μέγιστο μήκος του σκάφους νοείται εκείνο που 
μετράται οριζόντια μεταξύ ακρότατου σημείου της 
πλώρης, συμπεριλαμβανομένων εποτίδων κ.λπ., και του 
ακρότατου σημείου της πρύμνης. Κατά τον υπολογισμό 
του μήκους του σκάφους, εκατοστά του μέτρου λογίζο¬ 
νται προς όφελος του σκάφους, δηλαδή λαμβάνεται υπό¬ 
ψη το προηγούμενο δέκατο του μέτρου. Η χρέωση των 
δικαιωμάτων ελλιμενισμού είναι μηνιαία ενώ το ποσό 
χρέωσης ανά μέτρο και ανά μήνα, καθορίζεται με από¬ 
φαση του Φορέα Διαχείρισης της Μαρίνας. Ο ίδιος φο¬ 
ρέας αποφασίζει ειδικά τιμολόγια με έκπτωση στα τέλη 
ελλιμενισμού για τα σκάφη των ναυταθλητικών ομίλων, 
που βρίσκονται στη Ναυταθλητική Μαρίνα Καλλιθέας 
βάσει του από 07-04-2009 «Ιδιωτικό Συμφωνητικό Παρα¬ 
χώρησης Χρήσης στον Ολυμπιακό Πόλο Φαλήρου» από 
τα ΟΛΥΜΠΙΑΚΑ ΑΚΙΝΗΤΑ Α.Ε. προς τον Δήμο Καλλιθέας. 

13.2 Το μέγεθος των σκαφών, ο τύπος της γάστρας και 
ο χαρακτηρισμός τους από άποψη κατηγορίας (ιστιοφό¬ 
ρο, μηχανοκίνητο κ.λπ.) και προορισμού αποδεικνύονται 


από τα ισχύοντα ναυτιλιακά έγγραφα του σκάφους, τα 
οποία υποχρεούται ο κυβερνήτης, πλοιοκτήτης ή νόμι¬ 
μος εκπρόσωπος του σκάφους να επιδεικνύουν σε κάθε 
ζήτηση του Φορέα Διαχείρισης και εντέλει από τα αρμό¬ 
δια όργανα του φορέα. 

13.3 Τα δικαιώματα ελλιμενισμού αφορούν την αγκυ¬ 
ροβολιά των σκαφών με πρυμνοδέτηση. Ελλιμενισμός με 
πλαγιοδέτηση δεν επιτρέπεται χωρίς την προηγούμενη 
άδεια της Διεύθυνσης της Μαρίνας. 

13.4 Ως πρώτη ημέρα για τον υπολογισμό της καταβο¬ 
λής των δικαιωμάτων ελλιμενισμού ή εναπόθεσης στην 
ξηρά, λαμβάνεται υπόψη το από μεσονυκτίου αρχόμενο 
εικοσιτετράωρο εντός του οποίου κατέπλευσε το σκά¬ 
φος στην Μαρίνα, εκτός εάν υπήρξε αντίθετη συμφω¬ 
νία με τον Φορέα Διαχείρισης, πριν τον κατάπλου του 
σκάφους. 

13.5 Υπόχρεος για την καταβολή των παραπάνω δι¬ 
καιωμάτων είναι ο κύριος ή ο πλοιοκτήτης ή ο εφοπλι¬ 
στής ή ο νόμιμος εκπρόσωπος του σκάφους, οι οποίοι 
ευθύνονται από κοινού και εις ολόκληρο έναντι του 
Φορέα Διαχείρισης του τουριστικού λιμένα. Ειδικά για 
ναυταθλητικά σκάφη που ανήκουν σε ναυτικούς ομίλους 
και ναυτικά σωματεία για την καταβολή των παραπάνω 
δικαιωμάτων ως πρωτοφειλέτης και αλληλεγγύως και 
εις ολόκληρο υπόχρεος καθίσταται και ο οικείος όμιλος 
ή και το σωματείο. 

Άρθρο 14 

Τιμολόγια ελλιμενισμού και παρεχομένων 
υπηρεσιών και εξυπηρετήσεων 

14.1 Τα τιμολόγια καθορίζονται από τον Φορέα Διαχεί¬ 
ρισης σύμφωνα με τις ισχύουσες διατάξεις και αναπρο¬ 
σαρμόζονται ελεύθερα κατ'έτος ή υποχρεωτικά εφόσον 
αυτό καθίσταται επιβεβλημένο από ισχύουσες και επι¬ 
βαλλόμενες στον καθορισμό των δικαιωμάτων διατάξεις. 

14.2 Όλα τα ελλιμενιζόμενα σκάφη στη Μαρίνα Καλ¬ 
λιθέας καταβάλλουν υποχρεωτικά τέλη σύνδεσης Ρεύ¬ 
ματος (Δ.Ε.Η.) καΓΥδρευσης όπως κάθε σχετική κατανά¬ 
λωση που αναγράφεται στον σχετικό μετρητή, σύμφωνα 
με τα ισχύοντα κάθε φορά τιμολόγια. Οι λοιπές υπηρε¬ 
σίες, όπως ανέλκυση, καθέλκυση, εργασία συντήρησης, 
παραμονής στην ξηρά κ.λπ. γίνονται κατόπιν ειδικής 
συμφωνίας με τα εντεταλμένα πρόσωπα της Μαρίνας 
σύμφωνα με το εκάστοτε ισχύον τιμολόγιο. 

14.3 Τα μηνιαία δικαιώματα καταβάλλονται εντός των 
πρώτων τριών ημερών κάθε μήνα, άλλως από της επο¬ 
μένης της παρόδου της άνω προθεσμίας επιβάλλονται 
τόκοι υπερημερίας σύμφωνα με το εκάστοτε ισχύον επι¬ 
τόκιο. Εφόσον υπάρξουν ανεξόφλητα δικαιώματα ελλι- 
μενισμού, ύδρευσης ηλεκτρισμού και οι αναλογούντες 
τόκοι, για ένα δίμηνο, η Διοίκηση της Μαρίνας, δικαιού¬ 
ται να θεωρήσει ως λυθείσα τη σύμβαση ελλιμενισμού 
να επιβάλλει τιμολόγιο προσωρινού ελλιμενισμού και να 
ζητήσει την μεθόρμιση του σκάφους ή την ανέλκυσή του 
και την εναπόθεσή του στην ξηρά. Τα ίδια δικαιώματα 
διατηρεί και εφόσον εντός του ίδιου έτους παρατηρείται 
επαναλαμβανόμενη καθυστέρηση εξόφλησης των τιμο¬ 
λογίων σχετικά με το ύψος και την ακρίβεια της οφειλής. 
Εξόφληση θεωρείται η καταβολή του ακριβούς ύψους 

του ποσού, μετρητοίς ή με πιστωτική κάρτα ή με επιταγή 
της ίδιας ημέρας. 

14.4 Ημέρες απουσίας των σκαφών από τον λιμένα 
συμπεριλαμβάνονται στη συμφωνηθείσα χρέωση αυ¬ 
τών και λογίζονται ως αντίστοιχος χρόνος παραμονής, 
προκειμένου τα σκάφη να διατηρούν το δικαίωμα ελ- 
λιμενισμού στο λιμένα. Η χρέωση των σκαφών αυτών 
διακόπτεται μόνο στην περίπτωση που ειδοποιηθεί εγ- 
γράφως η διεύθυνση του λιμένα από τον ιδιοκτήτη ή τον 
κυβερνήτη του σκάφους ότι δεν επιθυμούν τη διατήρη¬ 
ση του δικαιώματος ελλιμενισμού και από την ημέρα 
υποβολής της πιο πάνω έγγραφης ειδοποίησης και μετά. 

14.5 Ολιγόωρος ελλιμενισμός σκάφους στον λιμένα 
επιβαρύνεται με ημερησία δικαιώματα ελλιμενισμού 
διερχόμενου σκάφους. 

14.6 Για την ασφαλή τήρηση των όρων του Γενικού 
και Ειδικού Κανονισμού της Μαρίνας ναυταθλητικών 
σκαφών Καλλιθέας παρέχεται η δυνατότητα καταβολής 
εγγύησης, το ύψος της οποίας καθορίζεται με το εκάστο- 
τε εγκεκριμένο τιμολόγιο και επιστρέφεται άτοκα με τη 
λήξη της σύμβασης ελλιμενισμού. 

Άρθρο 15 

Γνωστοποίηση Κανονισμών Λειτουργίας 

15.1 Εφόσον ζητηθεί από τον πελάτη-χρήστη, με μέρι¬ 
μνα του Φορέα διοίκησης και διαχείρισης της Μαρίνας 
παραδίδεται στον πλοιοκτήτη/πλοίαρχο/εκπρόσωπο 
κάθε ελλιμενιζόμενου σκάφους, στα ελληνικά αντίγραφο 
του παρόντος Ειδικού Κανονισμού Λειτουργίας. Οδηγίες 
χρήσης του λιμένα διατίθενται στην αγγλική γλώσσα. 

15.2 Κάθε τροποποίηση του κανονισμού θα γίνεται 
σύμφωνα με τις ισχύουσες διατάξεις. 

Άρθρο 16 

Παράβαση υποχρεώσεων - Συνέπειες 

16.1 Η παράβαση οποιοσδήποτε όρου του παρόντος 
Κανονισμού, εκτός των συνεπειών που αναφέρονται ει- 
δικώς στα παραπάνω άρθρα και των χρηματικών ποινών 
που προβλέπονται, δίνει το δικαίωμα στον Φορέα Διαχεί¬ 
ρισης να καταγγείλει μονομερώςτη σύμβαση μισθώσε¬ 
ως και να αποκλείσει το σκάφος αυτό και τον ιδιοκτήτη 
του από το δικαίωμα χρήσης των εγκαταστάσεων της 
Μαρίνας στο μέλλον. 

16.2 Τα ελλιμενιζόμενα σκάφη οφείλουν να εξοφλούν 
τα τέλη ελλιμενισμού καθώς και τα τέλη των λοιπών πα- 
ρεχομένων υπηρεσιών και εξυπηρετήσεων εμπρόθεσμα 
και σύμφωνα με όσα προβλέπονται στον Ειδικό Κανονι¬ 
σμό, στη σύμβαση ελλιμενισμού, αλλιώς επιβαρύνονται 
τόσο με τους νόμιμους τόκους υπερημερίας όσο και με 
άλλες κυρώσεις που μπορεί να προβλέπονται από την 
εκάστοτε ισχύουσα νομοθεσία. 


16.3 Για κάθε ημέρα αυθαίρετης παραμονής του σκά¬ 
φους στον χώρο του λιμένα, ο ιδιοκτήτης ή κυβερνή¬ 
της του σκάφους οφείλει αποζημίωση στον φορέα δι¬ 
αχείρισης του λιμένα, η οποία ορίζεται σύμφωνα με το 
εκάστοτε ισχύον τιμολόγιο προσωρινού ελλιμενισμού 
(διερχόμενου σκάφους). 

16.4 Στους παραβάτες των διατάξεων που προβλέ- 
πονται από τον παρόντα Ειδικό Κανονισμό Λειτουργίας 
της Μαρίνας παρέχεται η δυνατότητα, στο διοικητικό 
συμβούλιο του φορέα διαχείρισης του λιμένα, να αποφα¬ 
σίζει χρηματικές συμβατικές ποινές, οι οποίες σε καμία 
περίπτωση δεν θα υπερβαίνουν το εκάστοτε τελευταίο 
μηνιαίο καταβαλλόμενο από τον πελάτη τιμολόγιο για 
το δικαίωμα ελλιμενισμού του σκάφους ανά παράβαση. 

16.5 Ο φορέας διατηρεί το δικαίωμα λήψης κάθε νό¬ 
μιμου, εξωδίκου ή δικαστικού μέτρου σύμφωνα με τις 
κείμενες διατάξεις για την είσπραξη αυτών. 

16.6 Στην περίπτωση κατά την οποία κάποιος όρος 
ή διάταξη που περιλαμβάνεται στο παρόν κριθεί στο 
μέλλον άκυρη ή ανίσχυρη, η ακυρότητα αυτή δεν επιδρά 
στους λοιπούς όρους και διατάξεις, οι οποίες παραμέ¬ 
νουν ισχυρές και δεσμευτικές για τους πελάτες και τους 
χρήστες της Μαρίνας. 

16.7 Οφειλόμενα χρη ματικά ποσά προς τον φορέα δι¬ 
αχείρισης του τουριστικού λιμένα συμπεριλαμβάνουν το 
ποσό για τον ελλιμενισμό του σκάφους και όποια άλλα 
δικαιώματα από την ημερομηνία λήξης των συμβάσεων 
ελλιμενισμού μέχρι την ημερομηνία απομάκρυνσης ή 
πώλησης του σκάφους, υπολογίζονται με βάση τα ισχύ- 
οντα τιμολόγια του τουριστικού λιμένα κατά την συγκε¬ 
κριμένη χρονική περίοδο. 

Άρθρο 17 

Χρήση του χώρου στάθμευσης (πάρκινγκ) 

17.1 Η στάθμευση στο χώρο στάθμευσης (πάρκινγκ) 
που βρίσκεται έμπροσθεν της κεντρικής εισόδου και 
περιμετρικά της Μαρίνας είναι ελεύθερη για το κοινό. 

17.2 Κατά τη διάρκεια αγώνων, η είσοδος και η στάθ¬ 
μευση στο πάρκινγκ της Μαρίνας κατά προτεραιότητα 
θα είναι ελεύθερη για τα φορτηγά με εξοπλισμό και τα 
οχήματα των αθλητών που λαμβάνουν μέρος στους 
αγώνες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 2017 

Η Υπουργός 

ΕΛΕΝΑ ΚΟΥΝΤΟΥΡΑ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'201/30.01.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^βΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 
























